open-index/open-wikipedia-markdown huggingface dataset:
4月4號

## 大件事
* 1949年：12國喺華盛頓特區簽《北大西洋公約》，成立北大西洋公約組織。
* 1968年：美國黑人民權運動領袖馬丁路德金喺田納西州孟非斯一間酒店嘅露台被槍殺，終年39歲。
* 1979年：港穗直通車喺中斷三十年後恢復通車。 
* 1990年：第七屆全國人民代表大會第三次會議通過《中華人民共和國香港特別行政區基本法》。
* 1994年：美國電腦服務公司網景通訊成立。
* 2005年：2005年台灣團結聯盟參拜靖國神社事件，引起爭議。
* 2006年：喺2006年泰國國會選舉入面贏咗嘅泰國總理丘達新夜晚同泰王見面後，宣佈應國王嘅要求而落台。
* 2010年：塞內加爾達喀爾非洲復興像揭幕，紀念塞內加爾脫離法國獨立50週年，標誌住非洲嘅獨立同自由。
* 2025年：南韓憲法法院八名法官一致通過罷免總統尹錫悅，係南韓史上繼朴槿惠之後第二位被罷免嘅總統。

## 響呢日出世嘅人
* 188年：卡拉卡拉，羅馬帝國皇帝（217年死）
* 1819年：瑪麗亞二世，葡萄牙女王（1853年死）
* 1842年：，法國數學家（1891年死）
* 1882年：，德國將軍，威瑪共和國末任總理（1934年死）
* 1884年：山本五十六，日本海軍軍人，原名高野五十六（1943年死）
* 1905年：杉村正二郎，大日本帝國足球員（1975年死）
* 1906年：春山泰雄，大日本帝國足球員（1987年死）
* 1909年：郭永懷，中國流體力學家（1968年死）
* 1913年：雷捷，加拿大總督（1980年死）
* 1914年：，法國作家同電影導演（1996年死）
* 1922年：Elmer Bernstein，美國作曲家同指揮（2004年死）
* 1925年：塞爾日達梭，法國工業家同政治人（2018年死）
* 1928年：瑪雅安傑盧，美國演員（2014年死）
* 1932年：安東尼柏堅斯，美國演員（1992年死）
* 1932年：塔可夫斯基，蘇聯演員同導演（1986年死）
* 1935年：許堅信，香港粵劇演員（2007年死）
* 1938年：呂明華，香港立法會議員
* 1949年：丘成桐，香港／美國數學家
* 1951年：洪森，柬埔寨政治人
* 1951年：Moésio Loiola，巴西主持人、生意人同政治人
* 1955年：陳文玉，香港小姐競選冠軍
* 1957年：雅基·郭利斯馬基，芬蘭導演
* 1957年：木村孝洋，日本足球員同足球教練
* 1958年：山本昌邦，日本足球員
* 1960年：劉偉強，香港電影導演同攝影師
* 1961年：小中千昭，日本編劇同小說家
* 1961年：松井菜櫻子，日本配音員同旁白
* 1964年：，巴西足球員
* 1965年：羅拔唐尼，美國演員
* 1969年：鍾淑慧，香港演員
* 1970年：雲加倫，荷蘭足球員
* 1972年：木寺浩一，日本足球員
* 1972年：Jill Scott，美國歌手
* 1974年：呂燕衛，中國音樂製作人同填詞人
* 1975年：弗斯提諾利耶斯，西班牙拳擊手
* 1977年：張智軒，香港藝人
* 1977年：加納昌弘，日本足球員
* 1978年：飯塚浩記，日本足球員
* 1978年：川上典洋，日本足球員
* 1978年：楊宗緯，臺灣歌手
* 1979年：陳喬恩，臺灣藝人
* 1979年：希夫烈達，澳洲演員，奧斯卡金像獎最佳男配角（2008年死）
* 1980年：陳家珮，香港政治人物
* 1980年：孔曉振，南韓演員
* 1981年：柳俊江，香港傳媒人（2024年死）
* 1981年：野口哲平，日本足球員
* 1981年：，中國漫畫家
* 1982年：鄭嘉雯，香港演員
* 1983年：淺井俊光，日本足球員
* 1983年：，英國／美國籃球員
* 1985年：劉喬安，參加過太陽花學運，外號「太陽花女神」或者「太陽花女王」
* 1986年：銀赫，南韓歌手，組合Super Junior成員，原名李赫在
* 1986年：艾登麥基迪，愛爾蘭足球員
* 1986年：明堂和也，日本足球員
* 1987年：朱璇，2008年國際中華小姐冠軍
* 1988年：植田峻佑，日本足球員
* 1990年：齋藤學，日本足球員
* 1991年：服部康平，日本足球員
* 1992年：松本翔，日本足球員
* 1992年：黃妍，香港歌手
* 1993年：海來阿木，中國歌手
* 1994年：金森健志，日本足球員
* 1994年：北原大獎，日本足球員
* 1994年：武田将平，日本足球員
* 1994年：菅谷梨沙子，日本藝人，組合Berryz工房成員
* 1995年：胡釋安，臺灣演員
* 1996年：林誠道，日本足球員
* 1999年：福田湧矢，日本足球員
* 2000年：沃莫哈梅徳，日本足球員

## 響呢日死嘅人
* 397年：聖安博，米蘭主教，「西方四大聖師」之一
* 896年：褔慕，羅馬天主教教宗
* 1292年：尼閣四世（尼古拉四世），羅馬天主教教宗
* 1392年：鄭夢周，高麗政治人同文學家
* 1617年：約翰·莊納皮亞，蘇格蘭數學家、物理學家同天文學家，發明對數同計數架生「納皮亞嚿骨」
* 1841年：威廉亨利哈里臣，美國總統，在位30日，係美國史上在位時間最短嘅總統
* 1910年：佐治·亨利·威廉士，美國政治人同法官
* 1923年：馬爾托夫，俄羅斯帝國革命家、哲學家同作家
* 1932年：奧斯華德，德國物理化學家，諾貝爾化學獎得主
* 1968年：馬丁路德金，美國黑人民權運動領袖，諾貝爾和平獎得主
* 1979年：布托，巴基斯坦總理同總統
* 1983年：黎雯，香港演員，原名黎容芳
* 1983年：歌利亞史允臣，美國演員
* 1991年：Louiguy，法國作曲家
* 2009年：葉紹德，粵劇編劇
* 2013年：羅渣伊拔，美國影評人
* 2015年：文世昌，香港律師同政治人物
* 2021年：橋田壽賀子，日本編劇

## 節慶、風俗習慣
* 國際提高地雷意識和協助地雷行動日
*  兒童節
*  國慶

## 出面網頁
元首

**元首**係一國政治上嘅最高領袖，係全國統治最終負責人。響唔同體制之下，有唔同名。一般來講，元首擁有一些特別嘅權力去管治。有啲體制之下，元首係象徵意義居多，佢哋通常都係授權畀代理人去管治，只有特別場合先會用佢嘅權力。而另一啲，就直接用權力管治。
薑

**薑**（；學名：），民間減筆寫**羌**，簡化字寫**姜**，又嗌**生薑**或**藥薑**，係薑科薑屬嘅一年生草本植物，原產南洋熱帶地區，而家喺中國華中、東南、華南、西南、港澳臺同亞洲、美洲嘅熱帶地區都搵到。

有啲有個薑字，實情另一啲品種，如黃薑。

## 樣
根屬鬚根，梗肉質，肥厚兼有些少扁平，有不規則短指狀分歧，灰白到黃，有刺激性香味。地上梗高1m。葉對生，樣似披針到線披針，長15～30cm，闊2～25cm，先端漸尖，基部狹窄，冇毛排成兩列，冇葉柄。花屬穗狀花序，長4～5cm，苞片淡黃，似蛋形，長大概25mm；頂端有尖嘅苞仔，淡綠，邊緣有些少淡黃；花萼管長約1cm；花冠黃綠色，管長2～25cm；裂片披針形，長唔夠2cm；每年夏到秋天開花，但溫帶種啲品種唔開花。蒴果長圓形。

## 適應環境
佢鍾意喺暗而暖兼濕嘅地方生，但唔抗乾旱同霜凍、強光直射地方。佢亦鍾意喺肥兼疏鬆、土層深而厚啲砂質泥生，但唔啱連續耕作。

## 用途
薑有好多用途：
*：攞嚟整拌菜（尤其煮魚比較多），亦可以整成糖果或炒飯。
*：可以整成紅生薑同薑片整喺豆腐或麵。
*：喺薑發酵之前切碎加入到泡菜入面撈勻。
*：整成棕櫚糖或薑茶。
*：多數攞嚟整豆類咖喱。冬天時多數加到茶入面。而印度半島地區多數拎嚟整薑餞。而香味冇咁濃啲生薑會拎嚟整醃製檸檬汁、醋、鹽、青椒等食材。
*：一般攞嚟整冷盤。
*：部分地區會將佢同橙、菠蘿一齊整勻變成果汁。
*：老薑會整成碳酸飲料，新薑會整成薑茶。
*西餐：多數攞嚟整甜品同酒。
*加勒比海地區：多數攞嚟做食材。喺聖誔節期間會整成飲料。
*阿剌伯：拎嚟整咖啡香料。
除咗唔同國家有以上呢啲用途之外，亦可以藥用。

## 文化
喺廣東話入面，「薑」重可以形容個人嘅「勇氣」。

## 相

## 攷

## 有關嘅書
*中国外来植物 第593～594页　　上海科学技术出版社 ISBN 978-7-5478-0780-4/Q·4

## 睇埋
*黃薑
*沙薑
*紅生薑

## 連出去
* 
* 
* 

‎
Internet Explorer

**Internet Explorer**，簡稱 **IE** 或 **MSIE**，係微軟公司推出嘅一款網頁瀏覽器，喺1994年夏天開始開發，1995年8月16號發佈佢嘅第一個版本。

Internet Explorer 係最廣泛使用嘅網頁瀏覽器，雖然由2004年以來佢冇咗一部分市場佔有率。喺2005年4月，佢嘅市場佔有率大概係 85%。

Internet Explorer 係微軟嘅新版本Windows作業系統嘅一個組成部分。喺舊版嘅作業系統上，佢係獨立同免費嘅。由Windows 95 OSR2開始，佢被綑綁作為所有新版本嘅Windows作業系統中嘅預設瀏覽器。然而，2004年~2005年嘅一次重大更新只適用於Windows XP SP2 及Windows Server 2003 SP1。最初，微軟計劃同下一個版本嘅Windows作業系統一齊發佈Internet Explorer 7，但後來微軟公司宣佈，Internet Explorer 7 嘅一個測試版本（Beta 1）將會喺2005年夏季提供畀Windows XP SP2用戶。喺2006年下旬發佈嘅Windows Vista 就捆綁正式版本嘅 Internet Explorer 7.0。

雖然話而家最新嘅Internet Explorer係11版，但係微軟公司喺2015年1月21號宣佈咗要開發Spartan（後正名為Microsoft Edge）嘅關係，從2015年3月18號開始，就話IE唔會係Windows 10事先載入嘅瀏覽器，並且會逐步放棄IE嘅品牌。

2003年微軟宣佈將唔會繼續開發 Internet Explorer 喺Macintosh電腦嘅版本。而對Macintosh版本Internet Explorer嘅支援喺2005年終止，並喺2006年停止下載。

## 歷史
### 各 Windows 版本 IE 推出時間
* 1.0版－1995年8月
* 2.0版－1995年11月
* 3.0版－1996年8月
* 4.0版－1997年10月
* 5.0版－1999年3月
* 5.5版－2000年7月
* 6.0版－2001年10月
* 7.0版－2006年10月18號
* 8.0版－2009年3月19號
* 9.0版－2011年3月14號
* 10.0版—2011年4月12號
* 11.0版—2013年6月26號

## 批評
睇對IE瀏覽器嘅批評

## 用 IE 做核心嘅瀏覽器
* Avant Browser（前身係ieOpera）
* Maxthon（前身係MYIE）
* GreenBrowser
* TouchNet Browser
* 騰訊TT
* MXIE
* GOSURF

## 睇埋
* Outlook Express
* Trident
* 網頁瀏覽器一覽
* 網頁瀏覽器比較

## 拎
* 微軟有關IE7嘅新聞稿（英語）
* IE6喺2006年5月26號獲PCWorld.com網站選為史上25大科技爛貨第8名。
警訊

《**警訊**》（英文：**Police Magazine/Police Report**）係香港電台電視部同香港警務處警察公共關係科合作製作嘅電視節目，作為警民合作嘅橋樑。

呢個節目主要係以打擊罪案為主，香港警務處會派代表同埋節目主持人一齊出席電視節目，內容會有案件重演形式嘅短片，向香港市民披露有關罪案嘅資料，等啲目擊罪案嘅市民致電警方去提供相關罪案嘅線索。案件重演形式嘅短片亦都會教導市民一啲犯人／騙徙嘅犯案手法，希望市民能夠提高警惕，減少日常罪案嘅發生。

節目亦都有介紹香港警務署嘅一啲運作，譬如會介紹吓警員嘅配備同埋裝束，唔同部門嘅運作，支援機構…等等，令到一般市民對香港警隊有更加多嘅了解，從而加深警民關係，達致共同打擊罪案嘅目的。

## 歷史
「警訊」節目嘅開始要數返去1973年，當時正值係香港肅貪倡廉時代嘅開始（嗰年就係發生咗警務處副處長薜畿揭發總警司葛柏嚴重貪污事件嘅一年）；加上社會經濟嘅起飛，大小罪案相繼增加，當時嘅皇家香港警務處認為有需要加深警民合作同埋教導市民去防止罪案率上升，亦都知道係時候要提升警隊嘅正面形象，攞返市民對警隊嘅信心；眼見電視廣播嘅力量日漸咁影響普羅大眾，於是就搵同一樣係政府機構兼且係官方喉舌嘅香港電台聯合推出撲滅罪行嘅電視節目，就係咁，「警訊」就一直同香港市民共同撲滅罪行，與及見証著香港警隊嘅改進歷程。

2020年8月12號「警訊」播出最後一集。

### 「少年警訊」

為咗加深新一代對罪行嘅認識，一齊撲滅罪行，同埋希望教育嗰啲青少年唔好誤入歧途，喺「警訊」節目播出嘅一年之後（即係1974年），警務處就開展咗「**少年警訊計劃**」，佢嘅四個宗旨係：
#促進警方同香港青少年之間嘅溝通同認識； 
#喺撲滅罪行工作上面促使警方同青少年並肩合作； 
#鼓勵青少年認識佢哋喺社會上面嘅責任；及 
#提供各種運動、活動同訓練設施，充實同埋改善青少年嘅生活。 

### 節目主題曲
起初嘅警訊節目，主題曲以簡單嘅純音樂作為開場同埋結尾曲，曲風感覺硬崩崩，聽落亦都幾嚴肅冇乜人情味。

後來因為一齣由成龍主演嘅香港電影【警察故事】，片中嗰首壯志激情嘅主題曲【硬漢子】就取代舊嘅音樂，成為咗警訊節目嘅新主題歌。（哩首歌原唱係成龍）

再後來，為咗要令警訊節目更有時代感同埋減少嚴肅嘅氣氛，希望廣大觀眾會更加受落，於是乎就搵咗一啲實力派歌手唱出專門為節目而作嘅主題歌；其中就有知名香港歌手張學友為節目唱出剛柔並濟嘅【勇敢的故事】。

### 案件重演短劇
每集警訊節目入面都會有案件重演嘅短劇，等觀眾了解犯案手法。2015年11月，其中一齣「假金行騙案」短劇喺香港網民間瘋傳，演員馬溱禧、吳良榮等表現被網民讚揚。

## 睇埋
*耆樂警訊‎
*《繩之於法》
*《警聲直播》

## 參考

## 出面網頁
*香港電台＞電視＞警訊
*香港警務處
Keroro軍曹

《**Keroro軍曹**》（），係日本嘅一部喜劇漫畫及動畫作品，原作者係吉崎觀音。

## 人物介紹
### Keroro軍曹（ケロロ）
K隆星人，本身係侵略地球嘅先頭兵。雖然提前征服地球嘅任務失敗咗，但係同地球人日向冬樹成為咗朋友，如今正式隸屬於日向家嘅一員。雖然成日俾人鬧，但為咗可以等到地球被佔領嗰一日，似乎打算心甘情願咁過住寄居生活。興趣係整高達嘅塑膠模型以及上網。

香港配音：方淑儀/周文瑛/陸惠玲

### Tamama二等兵（タママ）

喺遭受野狗襲擊嘅危難時刻俾西澤桃華救咗出嚟，之後就喺西澤家寄居。初時一睇畀人一種好得意嘅感覺，但佢嘅雙重性格就令人感到恐怖。

對Keroro充滿愛慕之情，與同樣愛慕Keroro軍曹嘅安哥爾摩亞係情敵。

香港配音：林元春

### Giroro伍長（ギロロ）

係Keroro小隊裏頭唯一有軍人性格嘅兵士，做嘢好衝動。

對於始終無法向地球發起征服行動嘅Keroro軍曹好厭惡，終於自己開始咗行動，對日向夏美發動咗征伐。亦由於呢次契機，發覺自己鍾意咗日向夏美，但係唔可以喺口頭上有所表示。

香港配音：呂永林/潘文柏/林子祥

### Kururu曹長（クルル）
係個發明嘅天才，但係佢嘅性格總係咁憂鬱。雖然係個令人討厭嘅傢伙，但係頭腦卻非常敏銳。喺小隊中係作戰通信參謀。

香港配音：雷霆/蘇強文
　
### Dororo兵長（ドロロ）
係原Keroro小隊嘅暗殺兵。原本稱呼為Zeroro，但係由於同伴同自己嘅星球倒戈，所以佢成為咗一位來自敵方陣隊保護地球嘅高傲戰士。改名或者就係佢表示自己決心嘅最好證明。

香港配音：梁偉德/楊耀泰
南島中學

**南島中學**（South Island School）係香港南區一間國際學校，嚮壽臣山北面，深水灣徑同南風道之間。

## 出面網頁
*南島中學
WMA

**WMA**可以指：
*Windows Media Audio，佢嘅定位唔再係響電腦入面獨立播放嘅媒體，而係日漸普及嘅網上串流格式。
*加權移動平均，技術分析領域嘅術語。
*威廉·莫理斯經紀公司（，WMA，1898年－2009年），美國藝人經紀公司。現為WME娛樂（）。
白堊紀

**白堊紀**（）係6.5千萬至1.35億年前嘅一個地質時代，位於侏羅紀同埋古近紀之間，係恐龍時代中生代嘅最後一個紀。白堊紀呢個名來自喺呢個紀岩石層裏面常見嘅白堊。雖然呢段時間嘅岩石標誌非常明顯同清晰，但佢嘅準確開始時間就如同其他古遠嘅地質時代無法被非常精確咁確定。佢嘅誤差喺幾百萬年之間。

佢結束嘅時間定得比較準，係喺6,600萬年前左右，嗰時全地球嘅岩石層都含大量嘅銥。一般認為，嗰時有一粒巨大嘅隕石撞擊地球，喺而家墨西哥灣同尤卡坦半島有一個大坑。呢個隕石造成大量生物滅絕，稱為白堊紀-古近紀滅絕事件。但呢個理論而家重有爭議。

## 攷
菠蘿油

right|250px|thumb|菠蘿油

**菠蘿油**係由菠蘿包發展出來嘅嘢食，係將菠蘿包橫向切開夾住一塊厚切嘅牛油所組成。菠蘿油最好嘅食法係將新鮮出爐嘅菠蘿包夾住冰凍嘅牛油，咁樣牛油就會俾菠蘿包嘅熱力影響而溶喺包身中間嘅位置，包身會俾溶化嘅牛油變成金黃色，而食嗰時菠蘿油同菠蘿包唔同嘅地方係能夠食出濃厚嘅牛油香味。但由於加咗牛油，所以菠蘿油比菠蘿包嘅脂肪同膽固醇含量更會高一啲。

香港好多茶餐廳都會供應呢種嘢食配奶茶，做下午茶餐或早餐。一啲茶餐廳更會將牛油連冰粒一齊送上枱，等啲客人將牛油夾到菠蘿包嗰時仍保持喺最冰凍嘅狀態，以加強凍熱口感嘅對比。

## 睇埋
* 腸仔包
* 蛋治
* 牛治
* 奶茶
鴛鴦 (嘢飲)

**鴛鴦**係１種源自香港大牌檔同西茶檔攤嘅特色嘢飲。呢樣嘢飲其實就係將咖啡溝埋奶茶一齊嘅混合飲品，結合咗咖啡嘅香醇同埋奶茶嘅濃滑，呈現出啡紅嘅色澤而香味濃郁，口感複雜而層次豐富，味道嘅特點係苦中帶啲回甘，而且質地好似絲咁柔滑。

鴛鴦可以熱飲亦可以凍飲，啱啱沖調好嘅版本通常唔落糖，方便飲嘅人可以按住自己鍾意而調味。呢款飲品好受歡迎，而家只要行入是但一間港式茶餐廳都可以嘆到美味又有特色嘅鴛鴦，呢樣嘢成日出現喺香港嘅大牌檔、茶餐廳、港式快餐店同埋港式西餐廳裡面，成為日常生活裡面唔少得嘅一部分。

## 起源
華人地區原本係冇飲咖啡同奶茶嘅習慣，兩者都係英國人喺19世紀中建立殖民地之後引入去香港，而奶茶喺香港進一步發展出獨特濾網嘅沖調方法而成為絲襪奶茶。不過，鴛鴦嘅起源冇得考證，有個講法係，鴛鴦係由喺碼頭做嘢嘅咕喱發明出嚟，因為以前並唔普及去用起重機，所以需要好多搬運工人喺碼頭去幫啲貨船裝卸貨物呢啲勞力工作，當呢啲搬運工人喺小休嗰陣時為咗解除飢渴同埋補充體力仲有提神，就將有苦味同埋帶刺激性嘅咖啡溝埋茶水嚟一齊飲。鴛鴦後嚟由草根階層開始擴展到唔同嘅社會階層，而且深入民心，成為咗香港嘅經典嘢飲。另外有講法話，鴛鴦嘅起源係嚟自香港嘅大牌檔，成為咗平民化嘅關鍵。

鴛鴦原本係１種水上禽鳥嘅名，佢哋嘅特色係公同乸喺外觀上有好大分別，公嘅顏色艷麗啲，乸嘅毛色就灰暗啲，不過鴛鴦公乸就成日一齊生活，所以喺中國就有一雙一對嘅含意，而鴛鴦飲品係咖啡溝埋奶茶一齊，特顯咗兩種嘢雖然唔同，但係就可以好好咁溝埋一齊。

## 製作
最正宗鴛鴦嘅份量其實有個口訣：「７茶３啡適量奶」，意思即係７成奶茶同埋３成咖啡（不過呢個並唔係固定唔變，至於紅茶同咖啡各自嘅沖調份量就要因應唔同師傅嘅方法而定），其中奶茶一般會用錫蘭紅茶同埋淡奶。熱飲就要跟客人自己鍾意而落砂糖，而糖尿病嘅人就可以落代糖。凍飲嘅話就會落白糖漿，水吧喺呢方面會做埋，但係如果嗌凍飲又唔飲得太甜嘅話，可以喺落單嗰陣時講明要「少甜」。

鴛鴦後尾仲發展出一種叫做「鴦走」嘅沖調方法，呢樣嘢類似茶走咁樣，即係熱飲嗰陣時將淡奶轉做煉奶，因為煉奶嘅糖分高啲，同埋佢本身已經有甜味，所以鴦走一般唔需要再落糖，只要用支茶匙搞一搞混和一下就飲得。

### 細路版飲品

鴛鴦原本係由港式奶茶溝埋咖啡而成，不過咖啡唔啱年紀細嘅細路飲，所以香港就出現咗另一種叫做「兒童鴛鴦」嘅嘢飲，呢種「鴛鴦」因為冇咖啡因，熱飲或凍飲都得，所以啱晒畀啲細路去飲。

## 文化象徵
* 鴛鴦被睇成係象徵住香港文化，用嚟比喻香港中西文化交融嘅現象。鴛鴦同絲襪奶茶都被收錄喺。
* 由香港提供嘅颱風名「鴛鴦」嘅來源係嚟自呢款流行嘢飲。

## 睇吓
* 絲襪奶茶
* 茶走
* 鴛鴦炒飯

## 參考
MP3

**MP3**（）係一種對聲音嘅壓縮技術。佢可以將檔案大細壓縮成得番原本嘅十二分之一而保持聲音嘅質素。一般嚟講，MP3檔案成日用響網上嘅下載同埋喺電腦上播放。

另外，MP3係依家最有效嘅音效編碼，並且係由MPEG（Motion Picture Experts Group）支持同埋通過ISO（The International Organization for Standardization）而制定成標準格式。
6月4號

## 大件事
* 1926年：伊格納齊·莫希齊茨基做波蘭總統。
* 1928年：張作霖响瀋陽皇姑屯火車站被日本關東軍炸死，史稱皇姑屯事件。
* 1989年：中國人民解放軍戒嚴部隊開入北京天安門廣場，鎮壓持續50日嘅學生運動，史稱六四事件。
* 1989年：伊朗總統哈梅內伊獲推選為伊朗最高領袖。
* 1989年：波蘭第一次民主選舉。
* 1991年：新華社發出簡短電訊，指「林彪、江青反革命集團」主犯江青喺保外就醫期間，喺嗰年5月14號凌晨喺北京嘅住所自殺死。
* 2011年：李娜响法國網球公開賽贏咗舒亞雲妮得女子單人賽冠軍，係史上第一個亞洲同中國人贏法網女單。
* 2020年：香港立法會以41票贊成、1票反對三讀通過《國歌條例》。
* 2021年：2021年英國女王因病去世謠言。
* 2022年：，司機楊勇殉職，另有13傷。
* 2025年：喺先前一日第21屆韓國總統選舉贏咗嘅李在明就職大韓民國總統。

## 響呢日出世嘅人
* 1738年：佐治三世，大不列顛王國兼愛爾蘭王國君主，任內兩個王國合併（1820年死）
* 1841年：昃臣，香港上海滙豐銀行總司理人（1915年死）
* 1855年：犬養毅，日本首相（1932年死）
* 1867年：馬達漢，芬蘭總統（1951年死）
* 1923年：百合子，日本皇室，原名高木百合子（2024年死）
* 1924年：丹尼斯威化，美國演員（2006年死）
* 1928年：田豐 (演員)，香港同臺灣演員，本名田毓錕（2015年死）
* 1935年：蕭逸，臺灣武俠小說作家，原名蕭敬人（2018年死）
* 1936年：布魯斯丹，美國演員
* 1943年：梓美千代，日本歌手同演員（2020年死）
* 1944年：許冠武，香港生意人，做過電影幕後
* 1952年：科莫羅夫斯基，波蘭總統
* 1952年：蔡英文 (學者)，臺灣學者（2019年死）
* 1953年：郭美江，臺灣牧師（2020年死）
* 1953年：渡邊三男，日本足球員
* 1959年：胡瓜，臺灣主持人，原名胡自雄
* 1960年：，中國配音員
* 1960年：姜起潤，南韓政治人
* 1962年：何君堯，香港律師、區議員、立法會議員、新界原居民
* 1970年：川島透，日本足球員（2024年死）
* 1971年：約瑟夫卡比拉，剛果民主共和國總統
* 1973年：齋藤盛泰，日本足球員
* 1975年：安祖蓮娜祖莉，美國電影演員
* 1976年：阿力西·拿華連兒，俄羅斯政治人同律師（2024年死）
* 1976年：尼納德·芝莫尼治，塞爾維亞網球員
* 1979年：高原直泰，日本足球員
* 1982年：歐陽靖，香港藝人
* 1982年：杉本圭，日本足球員
* 1983年：白靜，中國演員（2012年死）
* 1983年：伊保爾，象牙海岸足球員
* 1983年：原拓也，日本足球員
* 1984年：平林輝良寛，日本足球員
* 1984年：富樫豪，日本足球員
* 1984年：楊丞琳，臺灣歌手
* 1985年：淺利遼太，日本配音員
* 1985年：普度斯基，德國足球員
* 1987年：簡妤芯，臺灣舞蹈員，啦啦隊組合Fubon Angels成員，藝名東東
* 1987年：徐頴堃，香港藝人，2011年溫哥華華裔小姐競選冠軍
* 1987年：中村祐輝，日本足球員
* 1988年：永木亮太，日本足球員
* 1990年：阪野豐史，日本足球員
* 1991年：林志堅，德國足球員
* 1992年：石堂圭太，日本足球員
* 1992年：阪口萌乃，日本足球員
* 1993年：遊馬將也，日本足球員
* 1994年：安芸銀治，日本足球員
* 1994年：鄧佳華，臺灣網絡人物
* 1994年：堤亞高達羅薩維艾拉，巴西足球員（2016年死）
* 1995年：進昂平，日本足球員
* 1996年：岩武克彌，日本足球員
* 1998年：羅拔甘尼，波蘭足球員
* 1998年：鄭叡仁，南韓歌手，組合成員
* 1999年：宮本駿晃，日本足球員
* 2000年：榎本樹，日本足球員
* 2001年：久保建英，日本足球員
* 2002年：許軼，香港藝人，組合COLLAR成員

## 響呢日死嘅人
* 257年：樂綝，曹魏將軍
* 1039年：康拉德二世 (神聖羅馬帝國)，神聖羅馬帝國皇帝
* 1615年：豐臣秀賴，日本藩主
* 1680年：德川家綱，日本江戶幕府將軍
* 1798年：乍哥莫·卡沙諾華，威尼斯共和國冒險家同作家
* 1876年：阿卜杜拉-阿齊茲一世，鄂圖曼帝國蘇丹
* 1887年：威廉惠勒，美國副總統
* 1918年：查理斯費爾班克斯，美國副總統
* 1928年：吳俊陞，中華民國北洋時期軍政人物
* 1928年：張作霖，奉系軍閥首領，北洋政府國家元首
* 1931年：胡辛·本·阿里，麥加嘅謝里夫同埃米爾，創立漢志王國
* 1941年：威廉二世 (德國)，德意志帝國末代皇帝，發動第一次世界大戰
* 1966年：張勉，南韓教育家同政治人
* 1997年：黃秉槐，香港工程師，香港市政局、立法局議員
* 2000年：加納孝，日本足球員
* 2001年：狄潘德拉，尼泊爾王
* 2001年：，中國科學院前院長、中國農工民主黨中央委員會前主席
* 2002年：貝勞德，秘魯總統
* 2004年：安東尼史蒂芬，意大利／巴西演員、編劇同製片
* 2005年：，臺灣僧侶
* 2013年：羅美珍，中國超級人瑞
* 2014年：何佐芝，香港企業家，創辦香港商業電台、佳藝電視同佳訊傳呼（佳訊控股嘅子公司）
* 2017年：張天福，中國茶學專家

## 節慶、風俗習慣
* 受侵略戕害的無辜兒童國際日
*  獨立日

## 出面網頁
9月16號

## 大件事
* 1941年：敘利亞獨立。
* 1945年：廣州地區日軍喺中山紀念堂正式向中國軍隊投降，廣州光復。
* 1963年：馬來亞聯合邦同新加坡、北婆羅洲同埋沙勞越合併為馬來西亞聯邦。
* 1966年：位於美國紐約林肯中心嘅大都會歌劇院新址正式啟用。
* 1972年：英國首相希思抵達東京官式訪問四日，佢係第一位訪問日本嘅英國首相，同日本首相田中角榮會談。
* 1972年：教宗保祿六世到訪威尼斯，保祿六世係172年以嚟第一位訪問威尼斯嘅教宗。
* 1975年：巴布亞新畿內亞由澳洲獨立，成為英聯邦成員國。
* 1975年：黎巴嫩內戰爆發。
* 1978年：香港響中秋節當晚出現月全蝕。
* 1999年：颱風約克吹襲香港，香港天文台發出歷年最長嘅十號颶風信號，有成十一個鐘頭，亦係時隔超過16年再掛十號颶風信號，跟住超過12年都冇再發出過十號颶風信號。
* 2007年：泰國一內陸客機喺降落布吉國際機場時，88死42傷。
* 2009年：民主黨黨魁鳩山由紀夫成為日本首相。
* 2009年：科學家發現證實係太陽系以外第一個類地行星。
* 2016年：蘋果公司iPhone 7同iPhone 7 Plus開始賣。
* 2017年：香港。
* 2019年：南太平洋島國所羅門群島中斷同中華民國嘅外交關係，中華民國邦交國剩低16個。
* 2022年：伊朗爆發阿米尼示威，抗議政府對穆斯林頭巾嘅法令。

## 響呢日出世嘅人
* 508年：蕭繹，南梁皇帝（555年死）
* 1386年：亨利五世 (英倫)，英倫君主（1422年死）
* 1507年：朱厚熜，大明皇帝（1567年死）
* 1745年：，俄國軍事家（1813年死）
* 1782年：旻寧，大清皇帝（1850年死）
* 1859年：袁世凱，北洋政府首領，中華民國第二任臨時大總統（1916年死）
* 1876年：林長民，中華民國政治人物（1925年死）
* 1891年：卡爾鄧尼茨，納粹德國軍官同總統（1980年死）
* 1918年：依斯邁莫哈末阿里，馬來西亞國家銀行總裁（1998年死）
* 1923年：李光耀，星加坡總理（2015年死）
* 1924年：羅蓮柏歌，美國演員（2014年死）
* 1925年：B. B. 京，美國結他手同歌手、作詞家（2015年死）
* 1927年：彼得福，美國演員（2011年死）
* 1932年：周驄，香港電影同電視演員，原名冼錦榮（2025年死）
* 1934年：佐治查格里斯，美國演員，奧斯卡金像獎最佳男配角同金球獎最佳電影男配角
* 1941年：凌禮文，香港演員（2010年死）
* 1946年：Wood Newton，美國唱作人
* 1953年：，臺灣演員
* 1956年：大衛·高帕菲 (魔術師)，美國魔術師
* 1962年：黃文標，香港演員
* 1967年：熱田眞，日本足球員
* 1968年：，美國歌手
* 1969年：梁詠琳，香港藝人
* 1970年：永山邦夫，日本足球員
* 1976年：樋口明日嘉，香港藝人
* 1977年：葉凱茵，香港無綫電視藝員
* 1977年：劉明軒，香港藝人
* 1977年：伍允龍，香港動作演員
* 1978年：西谷正也，日本足球員
* 1979年：佛羅里達 (歌手)，美國歌手，原名Tramar Lacel Dillard
* 1979年：坪井慶介，日本足球員
* 1981年：范冰冰，中國藝人
* 1981年：游莨維，香港藝人
* 1983年：，津巴布韋泳手
* 1984年：譚輝智，香港歌手
* 1985年：陳芷盈，香港歌手
* 1985年：鈴木健太，日本足球員
* 1986年：鍾凱琪，香港無綫電視特約藝員
* 1988年：Jesper Borgen，挪威詞曲作家同音樂製作人
* 1988年：Teddy Geiger，美國歌手、詞曲作家同音樂製作人
* 1989年：阿部優，日本足球員
* 1989年：青木拓矢，日本足球員
* 1989年：連尼·祖利亞，巴西足球員
* 1989年：鍾煒喬，香港藝人，外號「有線大隻仔」
* 1990年：畑尾大翔，日本足球員
* 1991年：鄧倩儀，澳門模特兒
* 1991年：羅蘭 (歌手)，藝名蘭蘭，中國偶像團體SNH48成員
* 1992年：力奇鍾拿斯，美國歌手、詞曲作家同演員，組合鍾拿斯兄弟成員
* 1993年：龔建華，馬來西亞歌手
* 1993年：黎靜曈，香港歌手、演員同YouTuber，原名黎靜彤
* 1993年：前貴之，日本足球員
* 1994年：亞歷山大米祖域，塞爾維亞足球員
* 1997年：龔志業，香港演員
* 1998年：劉悅，香港模特兒同演員，原名劉美琪
* 1999年：岡庭愁人，日本足球員
* 2000年：高畑奎汰，日本足球員

## 響呢日死嘅人
* 655年：聖瑪定一世（聖瑪爾定一世），羅馬天主教教宗
* 1087年：真褔維篤三世（真褔維克托三世），羅馬天主教教宗
* 1151年：韓世忠，大宋將領
* 1380年：查理五世，法國君主
* 1498年：托馬斯·德·托爾克馬達，卡斯迪拿王國政治人
* 1573年：朝倉義景，日本戰國時期大名
* 1701年：占士二世 (英倫)（占士七世同二世），最尾一位信天主教嘅英王
* 1820年：阮攸，大越／阮朝詩人
* 1824年：路易十八，法國波旁王朝國王
* 1925年：亞歷山大佛利民，蘇聯物理學家同數學家
* 1932年：羅納德羅斯，蘇格蘭醫生，諾貝爾生理學或醫學獎得主
* 1946年：James Jeans，英國天文學家、物理學家同數學家
* 1957年：齊白石，中國書畫家同篆刻家
* 1962年：奧古斯托伊拉諾卡度素，巴西政治人同實業家
* 1969年：殷海光，臺灣哲學家同評論家，原名殷福生
* 1980年：尚·皮亞傑，瑞士心理學家
* 2009年：瑪莉崔佛斯，美國民歌歌手，組合彼得、保羅與瑪莉成員
* 2012年：西宮伸一，日本外交官
* 2013年：張子江，香港牧師、中學校長同香港立法局議員
* 2016年：愛德華·阿爾比，美國劇作家
* 2016年：，意大利總統
* 2016年：喬任梁，中國歌手同演員
* 2016年：王明方，中國安徽省政協主席、黨組書記
* 2017年：，印度空軍元帥
* 2020年：黃鴻升，臺灣歌手同演員，外號小鬼
* 2024年：加利·梳爾，英倫足球員

## 節慶、風俗習慣
*同 馬來西亞日
* 
* 南方科學、技術和創新國際日
* 國際介入心臟病學日

## 出面網頁
薑汁撞奶

，亦叫**薑撞奶**，係一種源自廣州番禺沙灣嘅甜品，係由凝固咗嘅牛奶製成。喺沙灣叫做**薑埋奶**（）。喺廣州、順德、香港等地亦有好多間餐廳供應。做薑汁撞奶用嘅牛奶，以水牛奶為佳，因為水牛奶油脂多，亦都濃啲，一來容易凝結，二來口感都香醇啲。

## 原理
薑含有蛋白酶，可以同牛奶裏邊嘅蛋白質發生化學反應。牛奶裏邊嘅一種蛋白質由可溶嘅狀態轉成不可溶嘅狀態，令牛奶凝固。老薑嘅蛋白酶含量多啲，容易凝固啲。

## 點整
將牛奶加熱到約莫攝氏70到80度度，加入適量嘅糖，等溫度降到70度以下之後，倒到裝有一湯匙度薑汁嘅碗仔入面，大約一分鐘就搞掂嘞。放耐咗嘅薑汁，底部會有一啲沉澱物，呢啲就係令到鮮奶凝固嘅嘢。撞之前一定要攪勻先可以倒啲奶入去。

## 出面網頁
*廣州特色甜品店大搜查
鐵路

**鐵路**（Railway）係響路軌上面行車嘅運輸方法，因為上面行嘅車叫火車，所以鐵路運輸又叫火車。鐵路係設計畀運好多貨好多人用。鐵路個名來自佢用兩條平行嘅鐵軌做成畀火車行嘅路，不過家下多數改咗用鋼。軌下面通常有枕木同道渣。以前枕木淨係用木，家下多數用石屎。火車通常設計畀鐵路行嘅車，車下面嘅轆係鐵做，等佢同地無咁大摩擦，同埋載好重都得。所以，火車係比其他車慳好多能源。火車係由好多火車卡組成，每卡有鈎連住。最前嗰卡叫火車頭，負責拉郁成架火車。

火車最初係用蒸氣推郁，而家已經發展到用電力同埋磁浮之類嘅新方式去推郁，速度大大咁提升。
數學基礎課題一覽

:*要睇下更加廣泛嘅表，請睇睇[[數學題目一覽]]。* 

**[[數學]]**係一種對於花樣、數量同埋變化嘅基礎解題。數學唔係一項純正或物理科學，係學一啲純正領域嘅地方。要睇下有關數學同科學之間嘅關係，請睇下響科學嘅文章。基礎嘅數學課題包括咗：

## 數學嘅本質

## 數學嘅領域

* 數論
* 數論
* 抽象代數
* 羣論
* Order 理論

## 數學結構

* 自然數
* 整數
* 有理數
* 實數
* 複數
* 代數
* 羣
* Order 理論

### 空間

* 幾何學
* 三角學
* 微分幾何
* 拓撲結構
* 分形幾何
* 向量微積分
### 變

* 微積分
* 微分方程
* 動力系統
* 混頓理論

## 基礎同哲學

* 數理邏輯
* 集合論
* 範疇論

## 離散數學

* 組合數學
* 計算的理論
* 密碼學
* 圖論

## 應用數學

* 數理物理學
* 分析技工
* 數學可變的動力學
* 資料分析
* 優化
* 概率論
* 統計
* 數理經濟學
* 財政數學
* 博奕論
* 數理生物學
* 密碼學
* 運籌學

## 數學嘅歷史

## 基本嘅數學概念

* 代數
* 分析
* 域
* 算術
* calculus
* 範疇論
* 組合數學
* 複雜形勢
* 計算
* 坐標系
* 小數
* 導數
* 數字
* 等式
* 分數維
* 作用(數學)
* 幾何
* 無限
* 缺一不可
* 長度
* 極限
* 對數
* 邏輯
* 矩陣
* 數字
* 數字
* 圓周率
* 力量
* 質數
* 證明
* 有理數
* 實數
* 系列
* 集合
* 三角學
* 向量空間
* 向量
* 容量

## 顯要嘅數學家

## 數學名單

## 參閱
國際象棋世界冠軍

__notoc__

* 史坦尼茨(Wilhelm Steinitz), 1886–1894, 奧地利/美國
* 拉斯卡(Emanuel Lasker), 1894–1921, 德國
* 卡柏布蘭卡(José Raúl Capablanca), 1921–1927, 古巴
* 阿廖欣(Alexander Alekhine), 1927–1935, 1937–1946 Russia/法國
* 尤維(Max Euwe), 1935-1937, 荷蘭
* 博特維尼克(Mikhail Botvinnik), 1948–1957, 1958–1960,1961–1963 Soviet Union (Russia)
* 斯梅斯洛夫(Vasily Smyslov), 1957–1958, Soviet Union (Russia) 
* 塔爾(Mikhail Tal), 1960–1961, Soviet Union (Latvia)
* 彼得羅辛(Tigran Petrosian), 1963–1969, Soviet Union (Armenia)
* 斯帕斯基(Boris Spassky), 1969–1972, Soviet Union (Russia)
* 菲舍爾(Robert J Fischer), 1972–1975, 美國
* 卡波夫(Anatoly Karpov), 1975–1985, Soviet Union (Russia)
* 卡斯巴羅夫(Garry Kasparov), 1985–1993, Soviet Union (Russia)

### 1993始 FIDE 世界冠軍
* 卡波夫(Anatoly Karpov), 1993–1999, Russia
* 亞歷山大．哈里夫曼(Alexander Khalifman), 1999–2000, Russia
* 阿南德(Viswanathan Anand), 2000–2002, 印度
* 波諾馬廖夫(Ruslan Ponomariov), 2002–2004, Ukraine
* 卡西姆扎诺夫(Rustam Kasimdzhanov), 2004–2005, Uzbekistan
* 托帕洛夫(Веселин Топалов) 2005–present, Bulgaria

### PCA 傳統世界冠軍
* 卡斯巴羅夫(Garry Kasparov), 1993–2000, Russia
* 克拉姆尼克 (Владимир Крамник), 2000–present, Russia

### 世界冠軍統一賽

* 克拉姆尼克(Владимир Крамник) 對 托帕洛夫Веселин Топалов)，

日程表(http://www.fide.com/news.asp?id=1081)

開幕式- 2006 年9月21 日, 7.00 p.m 。

第2 日- 22 日9月2006 年- 休息日

第3 日- 23 日9月2006 年, 3.00 p.m - 第1場 卡姆力克 1:0 托帕洛夫

第4 日- 24 日9月2006 年, 3.00 p.m - 第2場  托帕洛夫 0:1  卡姆力克

第5 日- 25 日9月2006 年- 休息日

第6日 2006 年9月6 日- 26 日, 3.00 p.m 。- 第3場 1/2 - 1/2

第7日2006 年9月7 日- 27 日, 3.00 p.m 。- 第4場 1/2-1/2

第8 日- 28 日9月2006 年- 休息日

第9日 2006 年9月9 日- 29 日, 3.00 p.m 。- 第5場

第 10 日 2006 年9月10 日- 30 日, 3.00 p.m 。- 第6場

第11 日- 1 日10月2006 年，顏色逆轉- 休息日

第 12 日2006 年10月12 日- 2 日, 3.00 p.m 。- 第7場

第13 日 2006 年10月13 日- 3 日, 3.00 p.m 。- 第8場

第14 日- 4 日10月2006 年- 休息日

第15 日2006 年10月15 日- 5 日, 3.00 p.m 。- 第9場

第16 日2006 年10月16 日- 6 日, 3.00 p.m 。- 第10場

第17 日- 7 日10月2006 年- 休息日

第18 日2006 年10月18 日- 8 日, 3.00 p.m 。-第 11場

第19 日- 9 日10月2006 年- 休息日

第20日2006 年10月20 日- 10 日, 3.00 p.m 。- 第12第

第21 日- 11 日10月2006 年- 休息日

第22日 2006 年10月22 日- 12 日, 3.00 p.m 。- 決勝負

閉幕式- 2006 年10月13 日, 7.00 p.m 。

## 參考
* http://www.fide.com/news.asp?id=1081
* http://chessbase.com/newsdetail.asp?newsid=3349
戈騰狄

**亞歷山大·戈騰狄**（**Alexander Grothendieck**，）曾經係個代數幾何工作者，傳說而家喺法國南部隱居。現代嘅代數幾何學基本上由戈騰狄喺40歲前一手創立。

## 著作
### 數學
#### 代數幾何
* 代數幾何根本（Fondemental de géométrie algébrique, "FGA"）
* 代數幾何原本（Éléments de géométrie algébrique）
* 代數幾何研討（Séminaire de géométrie algébrique）

#### 都算係代數幾何
* 一項計畫嘅摘要（Esquisse d'un programme）http://www.math.jussieu.fr/~leila/grothendieckcircle/EsquisseFr.pdf/ http://www.math.jussieu.fr/~leila/grothendieckcircle/EsquisseEng.pdf

### 都算係數學
* 收割與播種（Récoltes et semailles）http://www.math.jussieu.fr/~leila/grothendieckcircle/biographic.php / Fr/En/

### 非數學
* 生存與生活（Survivre et Vivre）

## 連出去
* 戈騰狄圓圈
9月18號

## 大件事
* 1066年：諾曼第人齊集法國沿岸準備攻打英國，至25號攻陷，史稱「諾曼征服英倫」。
* 1814年：維也納會議喺奧地利維也納展開，傾下點樣收拾拿破崙戰爭之後嘅局勢。
* 1906年：香港受颱風吹襲，導致約莫3,000死，是為「丙午風災」。
* 1921年：里夫共和國宣佈由獨立。
* 1931年：大日本帝國關東軍出兵攻擊瀋陽兵工廠同埋中國東北軍駐地北大營，瀋陽迅即落入日軍手上，史稱「九一八事變」。
* 1966年：一批諾曼第人响法國沿岸重演九百年前攻打英國嘅事跡，並為威廉一世嘅紀念碑揭幕。
* 1973年：東德同西德一齊加入聯合國。
* 1977年：航行者一號（Voyager 1）喺太空影第一張地球同月光一齊嘅相。
* 1988年：香港輕鐵第一期通車。
* 1999年：中共中央、國務院、中央軍委響北京人民大會堂向「兩彈一星」23個人授勳，表揚有份研製原子彈、氫彈同人造衛星嘅人。
* 2004年：建造業工人註冊管理局成立，負責執行同管理香港建造業工人註冊制度。
* 2007年：微軟輸咗上訴，要畀4.97億歐元罰款歐盟委員會。 
* 2013年：法國參議院以197票贊成，146票反對通過法例，禁止喺法國舉辦任何十六歲以下女仔嘅選美比賽。
* 2014年：蘇格蘭獨立公投，統派以五成五嘅票擊敗獨立派，蘇格蘭留喺英國。
* 2015年：日本參議院表決通過新安保法，當晚引起大批民眾喺國會附近集會反對。
* 2016年：第7屆俄羅斯下議院選舉。
* 2016年：第27屆柏林州議會選舉。
* 2021年：《培生擂台：無敵盃》喺香港九龍灣國際展貿中心匯星搞，由鍾培生以大熱姿態打贏咗。

## 響呢日出世嘅人
* 53年：圖拉真，羅馬帝國皇帝（117年死）
* 1606年：張獻忠，明末民變阿頭（1647年死）
* 1709年：森繆莊臣，英倫文人（1784年死）
* 1765年：國瑞十六世（額我略十六世），羅馬天主教教宗（1846年死）
* 1819年：里容·傅科，法國物理學家（1868年死）
* 1895年：，日本超級人瑞（2009年死）
* 1902年：蔡鎦生，中國化學家（1983年死）
* 1905年：葛麗泰嘉寶，美國演員（1990年死）
* 1908年：域陀安巴楚美仁，亞美尼亞天文學家（1996年死）
* 1916年：張國興，香港學者、記者同出版人（2006年死）
* 1929年：泰拿斯·緹剌，美國作家（2015年死）
* 1943年：林良實，馬來西亞政治人
* 1944年：國枝強，日本足球員
* 1946年：神谷明，日本演員
* 1950年：馮克安，香港演員（2016年死）
* 1953年：望月豐仁，日本足球員
* 1954年：土井隆雄，日本太空人同天文學家
* 1954年：李岡，香港演員，又名李岡龍，原名李龍華
* 1954年：史提芬平卡，加拿大實驗心理學家、認知科學家同作家
* 1956年：基思 軒積斯，美國記者、牧師同作家
* 1957年：龍天生，香港演員同配音員，曾用藝名龍天燊
* 1961年：占士簡東費尼，美國演員同監製（2013年死）
* 1962年：李永波，中國羽毛球員同羽毛球教練
* 1963年：蔡堅成，香港演員、動作指導同的士司機
* 1964年：羅品信，溫哥華市長
* 1967年：井原正巳，日本足球員
* 1968年：湯尼古哥池，南斯拉夫／克羅地亞籃球員
* 1971年：蘭斯岩士唐，美國公路單車賽職業車手
* 1971年：安娜尼特立哥，俄羅斯歌劇歌手
* 1972年：武田治郎，日本足球員
* 1973年：賈德爾，巴西足球員
* 1973年：占士馬史頓，美國演員
* 1973年：，日本組合Puffy成員
* 1974年：蘇金寶，英倫足球員
* 1975年：遠藤彰弘，日本足球員
* 1975年：積遜蘇迪堅斯，美國演員
* 1977年：李亭頤，臺灣演員
* 1978年：森薰，日本漫畫家
* 1979年：陳文媛，香港藝人
* 1979年：稻本潤一，日本足球員
* 1979年：麥秋成，香港排舞師
* 1979年：齋藤龍，日本足球員
* 1980年：馬高·安東尼奧·文多沙，墨西哥足球員
* 1980年：山崎渡，日本足球員
* 1980年：王沛然，香港主播
* 1981年：北本久仁衛，日本足球員
* 1981年：小林彌生，日本足球員
* 1981年：理查德·帕利瑟，英國國際象棋棋手
* 1981年：清水健太，日本足球員
* 1981年：虹萱，香港模特兒
* 1982年：河珠熙，南韓演員
* 1983年：陳強 (主持人)，香港商業電台前節目主持人
* 1983年：栗原勇藏，日本足球員
* 1983年：高橋大輔，日本足球員
* 1984年：Jimmy Napes，英國唱作人同音樂製作人
* 1985年：安心亞，臺灣演員、模特兒同歌手，原名廖婧伶
* 1985年：張健忠，中國足球員
* 1985年：古健傑，馬來西亞羽毛球員
* 1987年：樊羣霄，中國足球員
* 1987年：北出勉，日本足球員
* 1987年：森島康仁，日本足球員
* 1987年：陳文宏 (馬來西亞)，馬來西亞羽毛球員
* 1988年：何啟明 (民協)，香港區議員
* 1988年：杉田祐一，日本網球員
* 1989年：大久保択生，日本足球員
* 1990年：霍尊，中國歌手
* 1990年：張馨月，中國模特兒同演員
* 1991年：林學曦，香港足球員
* 1992年：劉逸雲，韓國組合f(x)成員
* 1992年：伊藤優汰，日本足球員
* 1992年：河田篤秀，日本足球員
* 1993年：鄺靜汶，香港模特兒
* 1993年：堺俊暉，日本足球員
* 1993年：黃寶瑤，香港演員同歌手，組合「星座少女」成員
* 1994年：西山雄介，日本足球員
* 1994年：山之內優貴，日本足球員
* 1994年：楊文蔚，香港跳高運動員
* 1995年：柳雄太郎，日本足球員
* 1996年：鄭伊善，香港新聞從業員
* 1998年：潘明璇，香港無綫電視藝員
* 1998年：佩列錫，美國足球員
* 1999年：阿部海大，日本足球員
* 1999年：古佩玲，2019年度香港小姐競選季軍
* 1999年：盧雁妮，加拿大藝人
* 2000年：洛雅怡，香港帆船運動員
* 櫻庭有紗，日本配音員

## 響呢日死嘅人
* 96年：圖密善，羅馬帝國皇帝
* 958年：劉晟，南漢皇帝
* 1180年：路易七世，法國君主
* 1224年：趙擴，南宋皇帝
* 1598年：豐臣秀吉，日本大名
* 1872年：卡爾十五世，挪威同瑞典君主
* 1905年：佐治麥當勞，蘇格蘭作家
* 1961年：哈瑪紹，瑞典政治人，聯合國秘書長，諾貝爾和平獎得主
* 1968年：范曹通，美國演員
* 1970年：占美漢迪士，美國結他手同歌手
* 1982年：裴文中，古人類學家，發現北京人
* 1988年：許政，大韓民國總理
* 1995年：曼維迪卡斯特羅，巴西律師同政治人
* 1996年：白楊 (演員)，中國話劇、電影表演藝術家
* 2015年：金花蘭，韓國演員
* 2018年：羅伯特·文丘里，美國畫則師
* 2020年：金斯伯格，美國最高法院大法官
* 2023年：邊希峰，南韓演員
* 2024年：薩爾瓦托雷·史基拉斯，意大利足球員

## 節慶、風俗習慣
*  香港手語日
*  國際同工同酬日
* 

## 出面網頁
塞浦路斯

**塞浦路斯**（希臘文：**Κύπρος**，土耳其文：**Kıbrıs**）係歐洲一國，領土喺地中海東部嘅塞浦路斯島，面積9251平方公里。1959年2月19號英國、希臘同埋土耳其簽《蘇黎世－倫敦協定》後，1960年8月16號塞浦路斯宣佈自英國獨立。

喺島上住嘅希臘人同埋土耳其人喺塞浦路斯獨立之後衝突加劇，1974年土耳其入侵塞浦路斯北部之後，1983年土耳其人控制嘅北塞浦路斯宣佈獨立，自此塞浦路斯正式一分為二。南部嘅塞浦路斯共和國（希臘區）喺2004年5月1號正式成為歐洲聯盟成員。

## 行政區
而家塞浦路斯全島分畀四個主權單位治理，包括：

* 土耳其區：包括島北約1/3土地面積嘅區域，1974年俾土耳其出兵佔領。目前呢個區係北塞浦路斯土耳其共和國宣稱擁有嘅領土。
* 希臘區：包括島南約2/3土地面積嘅區域，係國際認可嘅塞浦路斯政權賽塞路斯共和國嘅實際管轄地。
* 聯合國緩衝區（UN Buffer Zone）：又叫做「綠線」，原本係1974年土耳其出兵塞浦路斯後劃出嘅緩衝線，目前由聯合國維持和平部隊管理。
* 英軍基地（U.K. Sovereign Base Areas）：英國殖民地時代留低，共有兩度，分別係島南嘅亞克羅提利（Akrotiri）同東南嘅德凱利亞（Dhekelia)。

## 出面網頁

* 
* Κύπρος | Ευρωπαϊκή Ένωση，歐洲聯盟 
* 
* 
* 
* 
* 
*
松川尚瑠輝

**松川 尚瑠輝**（、Matsukawa Naruki； ）係日本男演員。中央兒童劇團 - 兒童天分所屬。佢響日本東京都出世。血型係AB型。佢中意足球。

## 演出經歷
### 電視劇
下面係佢主要演出：
*「給天空的信（空への手紙）」（東京放送　1999年）飾演遠山勇。
*「新・到達天空（新・天までとどけ）1、2、3、4、5」（東京放送 1999年-2004年）飾演杉本廣。
:穿着1980年代流行的短褲（半ズボン），也證明現今的少年穿着短褲的可能。
*「幸福的尾巴」（TBS電視台　2002年）飾演竹屋洋太。
*「搬運你的人生」（TBS電視台　2003年）飾演讓司。
*「Wonderful Life」（富士電視台　2004年）飾演林耕介。
*「女王的教室」（日本電視台　2005年）
:飾演反阿久津（天海祐希）派系的兒童之一、神田和美（志田未來）的好友，輔助角色真鍋由介。
:在男孩們當中，以穩定的表現飾演一個合適的領導者、支持一班反阿久津的小學生。
*「女王的教室」特別篇2 ~惡魔降臨~（日本電視台　2006年）飾演真鍋由介。
*「偵探學園Q」（2006年7月、日本電視台）飾演鳴澤數馬（カズマ）。
:繼「女王的教室」後，再次與志田未來（飾演美南惠）合演。

### 電影
*「ELECTRICDRAGON80000V」（年份不明）。
*「戀愛撲下來了。」（1999年）飾演Junichi。
*「五條靈戰記」（2000年）。
*「Kirikou與魔女」（1998年）飾演大少年。
*「咒怨2」（2003年）飾演少年。

### 廣告
*Benesse 中學生講座「FAX篇」
*SONY 「Handycam」
*農業協同組合聯合會 「牛奶BAR」
*日立 「Infomacial」
*伊藤洋華堂
*JUSTSYSTEMS 「一太郎」
*NTT東日本 「FLET'S」
*萬代 「GUNDAM SEED」
*小林製藥 「」（藥用噴霧）
*JR東日本 「Byu~過山車 風之小孩」
*Vodafone 「足球篇」

### 其他
*雜誌廣告
**萬代 「Wonder Swan Crystal Glass」

*海報
**Nippon Meat Packers（食品加工公司） 「有獎活動」

## 出面網頁

*松川尚瑠輝官方個人詳細資料（中央兒童劇團）
*naruwiki（日本影迷網站）
*Naruki Forum!（香港影迷網站）
2006年8月

## 16號
*國際天文學聯會委員提出**[[2006年行星重新解釋|重新定落「行星」嘅解釋]]**，太陽系中將會增加包括埋榖神星、卡戎、鬩神星嘅行星數量。
香港中文大學

（；簡稱**中文大學**、**中大**、**CU**或者**CUHK**）係香港嘅一間大學，校園喺新界沙田馬料水，港鐵大學站側。1963年創校，由三間書院夾埋組成——**崇基學院**（1951年創立）、**新亞書院**（1949年創立）、**聯合書院**（1956年創立），之後又加入**逸夫書院**（1986年創立），其後仲加入**晨興書院**、**善衡書院**、**伍宜孫書院**、**敬文書院**、**和聲書院**五間書院。

雖然當初大學條例將中文列做指定教學語言，但校方而家提供嘅大多數科目都只係用英文教授，只係有個別科目（例如中文系嘅課程，或者部分通識課程）會用到中文。喺中大，老師可以自由選擇用英文、廣東話或者普通話教學，喺香港嚟講算係少數。

現任校長段崇智，副校長楊綱凱、廖柏偉、鄭振耀、程伯中。

學生總人數（以2006年3月31號計）18,642人，圖書館藏（截至2005年12月31號）1,916,426 冊。2007年1月1號開始，一星期返五日學。

香港中文大學一共有8個學院，分別係文學院、商學院、工程學院、社會科學院、理學院、醫學院、法律學院同埋教育學院。

## 歷任校長
* 第1任：李卓敏教授（1963－1978）（經濟學家）
* 第2任：馬臨教授（1978－1987）（生物化學家）
* 第3任：高錕教授（1987－1996）（光纖之父，物理學家，工程師，2009年諾貝爾物理學獎得主）
* 第4任：李國章教授（1996－2002）（醫生）
* 第5任：金耀基教授（2002－2004）（社會學家）
* 第6任：劉遵義教授（2004－2010）（經濟學家）
* 第7任：沈祖堯教授（2010－2017）（醫生）
* 第8任：段崇智教授（2018－）（生物醫學學家）

## 特色景點

* 百萬大道
* 仲門
* 香港中文大學文物館
* 未圓湖
* 合一亭（天人合一）

## 校內設施
香港中文大學係香港佔地最大嘅大學，校園面積137.3公頃，同時亦都係香港面積第三大嘅單一地段，僅次於愉景灣嘅649公頃同香港國際機場嘅1,255公頃，範圍橫跨沙田區同大埔區（39區部分屬於大埔區），而且到依家都仲係唯一一間有專屬港鐵站直達嘅大學（香港大學站唔算係「專屬」地鐵站，佢為附近石塘咀地區提供交通網絡）。

### 圖書館
大學圖書館系統喺1963年創校嗰陣成立，截至2020年中大實體藏書量達到2,775,271冊、電子書4,863,710冊，加埋大約664萬冊；期刊3,242種、電子期刊183,027種。中大圖書館係香港各大學中其中一個最大嘅圖書館系統。

大學圖書館目前有七個成員。除大學總館之外，有三間係學科圖書館：醫學、法律同埋建築學特別圖書館。而新亞、聯合同崇基亦各有一間內藏跨學科讀物嘅分館。

此外，原屬美國領事館新聞處轄下嘅美國研究圖書館（American Studies Library）亦都歸於香港中文大學圖書館，嗰間館喺1993年將大部份藏書遷移到香港中文大學港美中心，後嚟交咗畀大學圖書館系統管理，佢依家喺聯合書院胡忠圖書館二樓。館藏包括Professor James Meriwether送嘅威廉福納特藏同美國研究特藏，係亞洲最完備嘅美國研究特藏。

香港中文大學圖書館分館分別係：

* 大學圖書館（1965年成立）
* 崇基學院牟路思怡圖書館（1951年成立）
* 新亞書院錢穆圖書館（1949年成立）
* 聯合書院胡忠多媒體圖書館（1956年成立）（包括：美國研究圖書館（1993年成立））
* 李炳醫學圖書館（1980年成立）
* 建築學圖書館（1994年成立）
* 利國偉法律圖書館（2004年成立）

## 校園生活

### 校園環境

### 學院系統

### 交通

雖然中大嘅位置並唔接近中心商業區同市鎮，但係對外交通其實都好方便。地鐵嚟講有大學站，專門為中大服務；巴士站有三個，一個喺地鐵站隔籬，另外兩個喺大埔公路上面，一個近崇基學院，另一個近俗稱「四條柱」嘅大學正門。喺2012年9月，大學站新開咗個D出口，喺康本國際學術園（YIA）附近，更加方便師生進出校園。

校內交通方面，大學嘅交通處負責營運穿梭校巴系統，連接地鐵站同校園內嘅教學樓同宿舍，學生同員工可以免費搭穿梭校巴。另外設有一條收費嘅路線，學生叫佢做「富貴巴」。由於校園面積大、依山而建、多小路，對新生同校外人嚟講好難以步行嘅方式穿梭校園，不過其實好多建築物入邊嘅𨋢或者建築物之間嘅橋係可以作為上山落山嘅捷徑。最新嘅校園規劃認為呢個計劃係可取，會進一步改善各種步行路線，減低對穿梭校巴系統嘅依賴。

## 校社會事件
### 學生會候任內閣「朔夜」被校方封殺

2021年2月24號，新一屆中大學生會「朔夜」正式成立。不過交接儀式未做之前，中大校方喺2月25號晚出「嚴正聲明」，話新一屆學生會內閣政綱內容失實同涉嫌違反《港區國安法》，將危害國家安全，所以實行幾項措施變相廢除學生會。包括暫停為學生會代收學生會會費，要求學生會註冊做獨立社團或公司，自行承擔法律責任等。校方同時暫停為學生會幹事會提供行政同大學場地支援。學生會凌晨12點緊急召開記者會交代詳情，對事件表示極度遺憾同委屈，係創會超過50年以嚟冇發生過，批評校方打壓學生嘅聲音同漠視同學授權。其中副會長何思珩發言嗰陣一度哽咽，表示喺冇錢下都會為同學服務。全體成員兩次向公眾90度鞠躬致歉。

到2月27號凌晨，內閣喺Facebook專頁宣布正式撤回參選宣言同政綱等有關文件，並將早前嘅帖文同圖片全部刪除，車頭相變做黑色，但冇交代原因。

## 睇埋

* 香港中文大學嘅文化事物

## 出面網頁
* 香港中文大學

## 參考
中大

**中大**可以係：

## 大學
***[[香港中文大學]]**
* 臺灣桃園縣嘅**[[國立中央大學]]**
* 廣東廣州市嘅**[[中山大學]]**
* 日本東京都嘅**[[中央大學 (日本)|中央大學]]**
* 韓國嘅**[[中央大學 (韓國)|中央大學]]**

## 車站
* 中大站：廣州地鐵嘅車站。

## 小行星
* 編號145534嘅小行星，係由台灣嘅國立中央大學命名，叫做**中大星**。

## 農作物
* 中大帽子頭（稻）、中大258（稻）、中大2419（麥）（又叫做南大2419），國立中央大學大陸時期培育嘅農作物。

## 參考、註
香港賽馬會

**香港賽馬會**（喺香港主權移交之前叫做**英皇御准香港賽馬會**，簡稱**馬會**）係香港唯一合法嘅博彩機構。

馬會喺香港擁有兩個馬場，佢哋就係位於新界沙田嘅沙田馬場同埋位於香港島跑馬地嘅快活谷馬場。

## 歷史
1841年，英國人一去到香港就將賽馬呢種運動帶埋嚟，重將而家位於跑馬地嘅地方清理開闢成為馬場（1845年落成），而香港賽馬會喺1884年11月4號正式成立至今，一直都用緊呢個馬場；直到1978年10月號，第二個馬場 － 沙田馬場亦正式啟用。

1973年，香港政府為咗打擊日漸猖蹶嘅非法外圍賭博，於是批准馬會開辦場外投注嘅服務。

## 跑馬
香港賽馬會嘅賽馬多數係逢禮拜三及禮拜六或者日跑馬，而每年馬季收鑼（馬匹休息期，又叫「抖暑」）大約係六月尾至九月初呢段時間。自2009-2010年馬季開始，馬季賽期拉長，兼且越嚟越有馬季全年無休嘅趨勢。

馬會除咗提供本地賽馬畀廣大市民一試運氣之外，重會間歇性提供一啲外地嘅賽事嚟投注，例如日本安田紀念賽同日本盃，杜拜世界盃；如果有舉行香港大賽盃賽或者喺香港搞嘅國際賽事，再加上每年一度嘅香港馬王選舉，馬會更加會將佢哋隆重其事，可以話係香港馬圈中嘅盛事。

## 足智彩

足智彩（HKJC Football）即係香港賽馬會屬下《香港馬會足球博彩有限公司》（HKJC Football Betting Limited）所提供嘅足球投注（俗稱賭波）。

### 受注賽事
所有受注嘅賽事都係《國際足協》認可嘅賽事，而暫時嚟講主要係以歐美地區嘅足球賽為目標，好似英格蘭（*England*）國內聯賽（超聯、冠軍組及甲組）及盃賽、西班牙（*Spain*）國內頂級聯賽及盃賽、德國（*Germany*）國內聯賽（甲組及乙組）及盃賽、意大利（*Italy*）國內頂級聯賽及盃賽（以上四個國家嘅聯賽被統稱為「四大聯賽」），重有法聯（*France*）、瑞典超（*Sweden*）、挪超（*Norway*）、蘇超（*Scotland*）、巴甲（*Brazil*）……等嘅國內聯賽盃賽，亦有兩個亞洲國家嘅足球聯賽及盃賽可以玩，佢哋分別係日本聯賽同盃賽，同埋南韓嘅國內聯賽。隨住英國足壇巨星碧咸（David Beckham）加盟美國職業足球大聯盟嘅隊伍洛杉磯銀河之後，足智彩亦開埋相關嘅賽事畀市民玩。

遇到每次嘅國際大型足球盛事更加係唔會例外，好似FIFA世界盃足球賽、歐／美洲國家盃、歐／美洲球會盃（例如最為人注意嘅**[[歐洲國家盃|歐國盃]]**同埋**[[歐洲聯賽冠軍盃|歐冠盃]]**）……等。有時喺呢啲世界性嘅足球大賽之前，各個國家隊之間都會進行一系列嘅熱身賽或者友誼賽，呢啲賽事亦有機會喺足智彩度投注。

## 六合彩

六合彩（Mark Six）係馬會屬下《香港馬會獎券有限公司》（HKJC Lotteries Limited）所代理主辦嘅字花形式彩票（又稱為「樂透式」彩票）；現時嘅投注形式主要係要喺 49 個號碼入面選中最少三個號碼（得七獎）至到最多七個號碼（詳見下面《**七個字**》）先至有得攞彩金，彩金嘅金額由 $20 港幣至過億元港幣不等。

### 攪珠及過程
呢六個號碼嘅選取方式係會用分別編上四十九個號碼嘅顏色波仔，然後放入一部攪珠機入面隨機跌出嚟嘅；每次除咗會攪出六個主要號碼之外，重會額外攪多一個號碼波作為頭獎以外嘅其他獎用途，稱之為「特別號碼」（Extra Number）。每次六合彩攪珠重會有馬會嘅高層人士聯同一位太平紳士做監場，電視台亦會全程直播，務求成個攪珠過程會喺公正同公開嘅情況之下進行。

### 獎金及金多寶
六合彩係一個同中同分嘅彩池，選中攪出嚟嘅六個主要號碼就可以得頭獎，選中其中五個主要號碼加埋個特別號碼可得二獎，如此類推，一直至最少要選中三個號碼嘅七獎。基本嘅頭獎彩金已經有五百萬港元，如果嗰期六合彩冇人中頭獎，咁呢份彩金就會撥落下一期成為累積多寶獎金（Jackpot），直至有人中為止；有時遇到一啲特別節日，馬會重會撥出一筆巨額款項作為獎金，稱為「金多寶」（Snowball）。因為而家嘅派彩金額已經冇上限，有時遇着幾期冇人中頭獎，再加上金多寶獎金的話，頭獎基金隨時多過港幣五千萬。

### 七個字
有人會買所謂「**七個字**」嘅複式組合，即係買主要六個號碼之外重買埋個特別號碼，共七注飛；如果佢所選嘅主要六個號碼都中晒，而又中埋個特別號碼（即七個攪出號碼都中晒），咁佢除咗可以領得一份頭獎之外，重會額外有六份二獎，其情況如下：
* 頭獎一份（同中同分，如果多過一注中就會瓜分彩池）
* 二獎一份
* 二獎一份
* 二獎一份
* 二獎一份
* 二獎一份
* 二獎一份

當然會有人買更多個號碼嘅組合，或者「**配膽**」咁落注，希望攞到最多獎金，但係組合更多，投注金額就必定會更高。

### 公益
六合彩嘅收益除咗會用嚟派發彩金之外，重會用嚟回饋社會作公益慈善嘅用途；所以馬會有以下呢句口號：「六合彩券　惠澤社群」。

### 假冒
中國大陸被發現有好多假借香港馬會六合彩嘅名義嚟開設六合彩賭盤，佢哋有啲重會特別開設網站畀內地嘅市民經網上落注，而且表示香港賽馬會有貼士可以提供，著投注者直接聯絡馬會查詢；好多人因為唔知情而熱情參與其中，亦信以為真有咩貼士而致電馬會查問，有啲甚至因為買呢啲非正式嘅六合彩而搞到傾家蕩產（真有實例，重唔係一單咁少）。其實香港馬會從來冇喺香港以外嘅地方（包括中國大陸）經營六合彩事業，亦都冇提供任何買顏色波，單雙，大細……等嘅彩池；又因為六合彩係每次隨機攪出嚟嘅，有人監場又有電視直播嘅情況底下，常理嚟講跟本冇可能預測會開咩號碼或者咩嘢顏色，馬會喺攪之前冇可能畀貼士。

## 公益慈善

馬會早於1915年，就已經有進行慈善工作，並且喺1993年成立香港賽馬會慈善信託基金。

## 爭議
馬會曾經爆出一啲內部爭議（例如：遴選會員懷疑收取利益事件、萬成造馬事件、試過喺賽道淋水製造唔公平場地而並無合理交代、高壓對待員工、打壓罷工權利、忽視員工權益），引起一啲批評。 

## 相關網頁
*香港賽馬會
*Facebook「向馬會講不」群組

## 參考
青馬大橋

**青馬大橋**係香港一條大橋，橫跨馬灣海峽，連接青衣島同馬灣。佢係全球最長嘅行車鐵路兩用懸臂式吊橋，亦係世界第六長嘅懸臂橋。條橋長 1,377米，連引道全長2,160米；係香港8號幹線青嶼幹線嘅一部份；連埋汲水門大橋係市區唯一去大嶼山、赤鱲角香港國際機場嘅路。車速限每小時80公里。

## 簡介
青馬大橋採用雙層設計，橋嘅露天上層係3線雙程分隔快速公路，有蓋嘅下層就係2條港鐵同嘅共用路軌，同2條喺緊急時（例如打風同嚴重交通意外時）使用嘅單線行車道路。1992年5月25號開工，使咗港幣71.44億。條橋連同青嶼幹線其餘部份，喺1997年4月27號開幕，由前英國首相戴卓爾夫人主持。同年5月22號正式通車。

## 旅遊景點

青馬大橋係香港一個地標同埋景點，所以吸引咗世界各地遊客參觀。為應付遊客，政府响青衣西北部整咗座青嶼幹線訪客中心及觀景台。訪客中心有大橋建築模型、相同互動遊戲；從螺旋小路圍圓柱形嘅觀景台上，遊人就可以較近距離或高角度，遠眺青馬大橋、汲水門大橋同埋汀九橋，觀景台設有行人天橋連接訪客中心同停車場。訪客中心同觀景台響1997年隨住青嶼幹線通車對外開放，最初由新機場工程統籌署負責管理同運作。該署響1998年解散後，展覽中心交由民政事務總署葵青民政事務處負責管理。

由於青馬大橋冇行人路，遊客冇得響橋上面行。現時政府只響國際馬拉松賽事舉行期間開放橋面，作為比賽路段。另外亦曾經喺2008年5月2日將部分橋面畀火炬手傳聖火。
濕度

**濕度**一般喺氣象學係指**空氣濕度**，淨係空氣中水蒸氣嘅含量。空氣中液態或固態嘅水唔計喺濕度裏面。唔含水蒸氣嘅空氣叫做乾空氣。由於大氣中嘅水蒸氣可以佔空氣體積 0% - 4%，一般列出空氣中各種氣體嘅成份時，係乾空氣中呢啲氣體所佔嘅成份。
有線電視

**有線電視**係種電視訊號嘅傳輸方式，用同軸電纜直接傳送電視訊號，接收訊號後多數都要用專門嘅解碼器，先至送去電視度播。
## 睇埋
*地面電視（無線電視）
*衞星電視
2006年泰國軍事政變

**2006年泰國軍事政變**發生喺泰國當地時間2006年9月19日深夜。泰國皇家軍隊趁總理丘達新去美國紐約出席聯合國大會嗰陣發動軍事政變，呢個係泰國十五年嚟第二次軍事政變。泰國軍方通過電視台同埋電台宣佈，解散看守政府總理丘達新領導嘅內閣，由一個叫做泰國國家管理改革委員會嘅軍事組織全權接管國家政權。

## 經過
### 第一日

2006年9月19號，14架坦克駛入泰國首都曼谷嘅街道，並抵達泰國政府大樓，有大概50名士兵進入咗泰國政府大樓。隨即，泰國陸軍司令頌提宣佈泰國總理丘達新被辭職。軍方話，喺軍事政變過程中，軍警無遭遇任何武力抵抗，副總理奇猜·萬那薩提同國防部長探馬叻已經被罷免並被逮捕。

正喺紐約參加聯合國大會嘅泰國看守政府總理丘達新喺19號稍後已經表示願意辭職，佢原定19號喺第61屆聯合國大會一般性辯論上嘅發言亦被取消。據報導，丘達新會比原訂計劃早一日喺9月21號回國。

### 第二日
據9月20號消息，丘達新已經喺當地時間19號晚啟程去紐約市甘迺迪國際機場，準備離開美國，前往英國倫敦。

同日，泰國軍方一名女發言人宣佈禁止五人以上嘅政治集會，重話會盡快還政於民，舉行選舉，但無提出確實選舉日期。

夜晚，泰國嘅電視台指泰王拉瑪九世已委任頌提接管政權，軍政府將維持兩週，後將政權移交臨時政府，修改憲法，明年10月舉行大選，還政於民 。

另外，頌提暗示啱啱被推翻嘅丘達新好有可能會俾新政府起訴。

惠譽同標準普爾畀泰國嘅長期外幣債信評等為「BBB+」，長期嘅本幣債信評等為「A」，而短期嘅外幣債信評等為「A2」，短期嘅本幣債信評等為「A1」。

### 軍事政權嘅成員
軍事政權嘅第11份官方聲明概述佢嘅領導成員。會議正式自稱國家管理改革委員會，成員包括泰國軍方同員警嘅所有領導。
* 陸軍司令頌提（Sonthi Boonyaratglin），國家管理改革委員會主席
* 海軍總司令薩提拉潘（Sathiraphan Keyanon），第一副主席
* 空軍總司令查利（Chalit Pookpasuk），第二副主席
* 警政署長柯威（Kowit Wattana），第三副主席
* 國家安全會議秘書長韋納（Winai Phatthiyakul），秘書長
* 特別指揮部指揮官良洛（Ruangroj Mahasaranon），總參謀長

### 第三日

## 國內反應
由於軍方實施言論管制，公眾嘅意見未能真確反映。

### 媒體
曼谷最大嘅英文報紙《The Nation》嘅社論畀政變一個有力嘅支持。社論形容丘達新係貪婪嘅政客，為咗個人利益而犧牲公眾利益。它更認為丘達新呢類人士應該喺選舉或者喺和平示威形式嘅公眾壓力下被摒棄。但係，佢亦話政變可能係一個有需要存在嘅魔鬼。然而，社論話：「雖然奪權冇導致傷亡，但仍然係暴力嘅政治形式，咁同泰國人心中嘅民主志向有啲不符。民主必然早啲歸來。」

## 國際回應
### 聯合國
* - 聯合國秘書長戈菲安南話：「呢個做法唔值得鼓勵。聯合國鼓勵政權依照民主程序，透過選票和平更迭。」「十幾年嚟，泰國嘅民主體制令人印象深刻，佢哋一定可以重回正軌，遵循民主法治嚟行。」

### 美洲
*  - 加拿大外交部長彼得•馬凱話：「加拿大對事情發展表示深切關注。我哋敦促依從國家嘅憲法去和平解決呢次危機。根據尊重人權同法規，泰國已經獲得明顯進展，而且加拿大敦促所有黨派繼續維護呢啲價值。」
*  - 美國國務院宣佈佢哋密切監測事態發展。發言人加耶哥斯話：「希望泰國人民以和平嘅方式解決政治歧異，同時謹遵法制及民主制度不悖。」

### 亞太區
*  - 日本外務大臣麻生太郎對泰國軍事政變表示惋惜並敦促儘快恢復民主。
*  - 韓國外交部發言人話：「我哋希望泰國會根據法律程式來恢復和平。」
*  - 馬來西亞首相阿布都拉·巴達威對泰國政變表示震驚。佢希望國家將會由民選政府所統治。
*  - 菲律賓總統阿羅約夫人話佢哋非常關注泰國嘅政變。再者，佢哋有信心菲律賓軍方唔會效法。
*  - 中華人民共和國外交部發言人秦剛話，泰國國內局勢發生嘅變化，係泰國內部事務。中國政府一貫奉行不干涉別國內政原則。
*  - 中華民國外交部提醒國人非必要請暫緩前往泰國，並宣佈啟動緊急應變機制安置僑民。

### 大洋洲
*  -紐西蘭總理海倫·克拉克譴責泰國嘅軍事政變，並要求佢哋盡快回復民主政治。海倫·克拉克話，新西蘭譴責以唔符合憲法以及唔民主手段，推翻政府。

## 參考


## 出面網頁
* 香港雅虎專題報導
RDF

**RDF**（英文全名：**Resource Description Framework**，意思係資源描述架構）係一種用於描述Web資源嘅標記語言。

## 出面網頁
*
連中三元

**連中三元**，本指科舉連中解元、會元、狀元三元，而家**連中三元**或**帽子戲法**（*Hat Trick*）嘅意思通常係，同一場波入面，一個球員入三球，或者一隊波連贏三場。

## 來源
帽子戲法呢個術語源自木球，每當有投手可以投到三個好球而令對手嘅三個擊球手出局，就會得到頂榮譽帽。於是乎後來就將呢種獎勵形式變成術語，重擴展到其他球類運動之上。

而家最普遍會聽到呢個術語嘅，就係喺足球。如果有球員可以喺一場波入三球，講波佬就會話佢大演帽子戲法或連中三元。
羅策群

**羅策群**（）係廣東興寧人，抗日殉國將領。

羅策群係保定軍校六期工科畢業，畢業後返廣東當兵，係陳濟棠手下營長同團長。抗戰開始時，佢已經係第六十六軍一五九師四七五旅旅長。抗戰開始後，余漢謀從廣東調第六十六、八十三軍開赴上海淞滬前線，一五九師就曾經擊敗日軍久留米師團。羅因為戰功昇做少將副師長。南京保衛戰之中，第一五九師師長病咗，由羅策群代理師長。之後決定放棄南京，六十六同八十三軍一齊突圍。一五九師打前鋒，去到紫金山遇敵受阻，幾次都衝唔過去。羅策群於是高呼「丟那媽，幾大就幾大，唔好做衰仔！」，親自同手下一齊衝鋒，結果中彈殉國。而羅策群呢幾句說話，日後成為廣東軍隊嘅名言。

## 出面網頁
X JAPAN

**X JAPAN**係一隊日本搖滾樂隊組合，1982年由負責打鼓同鋼琴嘅YOSHIKI同負責主音嘅Toshl為中心開始，最初樂隊叫做 X（エックス），1988年，出版首張專輯「VANISHING VISION」，由自組嘅唱片公司發售，而且喺地下音樂排行榜上長期排頭位，創地下樂團最暢銷記錄，之後同 SONY 簽約。後嚟喺1989年推出第二張專輯「BLUE BLOOD」，確立咗佢哋嘅音樂風格，同時憑單曲「ENDLESS RAIN」，獲得日本有線大賞最優秀新人賞同全日本有線大賞最優秀新人賞，而且榮獲ORICON排行榜一九八九年度新人最佳唱片銷售量第一名。1997年9月22號，X JAPAN宣佈解散，但去到2007年X JAPAN又正式復活。

## 簡歷
### X 時期（1980s - 1992）

### X Japan 時期（1993 - 1997）

### 解散後（1998 - 2006）

### 復活（2007 - ）

## 成員
以下係1987年之後嘅X，同1992年開始嘅X JAPAN成員。獨立樂團時期加入過嘅音樂人未包含在內。

* YOSHIKI（1965年11月20號-）鼓、鋼琴、和聲、製作、團長 [1982-1997、2007-]
* TOSHI（1965年10月10號-）主唱 [1982-1997、2007-]
* HIDE（1964年12月13號 - 1998年5月2號）結他、和聲 [1987-1997]
* PATA（1965年11月4號-）結他 [1987-1997、2007-]
* TAIJI（1966年7月12號 - 2011年7月17號）貝斯（1992年1月東京巨蛋 3 days live後退出）[1985、1986-1992]
* HEATH（1968年1月22號 - 2023年10月29號）貝斯（TAIJI脫離後加入）[1992-1997、2007-]
* SUGIZO（1969年7月8號-）結他、小提琴 [2009-]
## 註釋

## 出面網頁

* X JAPAN MusicJapanPlus Database | 藝人資料庫*
*
*
中藥

**中藥**係傳統中藥療法嘅理論，亦係中醫入面最主要嘅治療手段。《自然》（*Nature*）嘅社論形容中醫「充滿咗**[[偽科學]]**」，仲話中醫之所以冇乜實質療效，最明顯嘅原因係佢大部分治療手法都冇套合邏輯嘅藥理機制。「**中草藥**」（Chinese Herbology）呢個詞其實有啲誤導。雖然植物成分係最常用嘅物質，但中藥其實仲會用到動物、人體分泌物同埋礦物，當中有啲直頭係有毒添。喺《黃帝內經》入面，稱呢啲嘢為毒藥。Paul U. Unschuld 指出，呢個詞同希臘文嘅「pharmakon」詞源好似，所以佢用咗「中藥劑」（pharmaceutic）呢個詞。所以，一般來講，用「**中藥材**」（medicinal）嚟形容中藥比起「**中草藥**」（herb）更加貼切。

目前針對中藥療法效用嘅研究質量麻麻地，而且成日有偏頗，缺乏嚴謹嘅證據證明真係有效。坊間亦好擔心一啲中藥材可能有毒，例如馬兜鈴屬（*Aristolochia*）嘅植物就有人認為會導致癌症。

## 毒性
由最早嘅中藥紀錄到今日，所有中藥書籍（本草）都有描述過某啲物質嘅毒性。隨住中醫喺西方世界愈嚟愈流行，好多人開始擔心傳統中藥材（包括植物、動物部分同礦物）嘅潛在毒性。對於大部分藥材，佢哋嘅效用同毒性測試通常係基於傳統經驗，而唔係實驗室分析。有啲個案嘅毒性可以用現代研究證實（例如蠍子）；但亦有啲個案係證實唔到（例如仙茅）。此外，同一種成分喺唔同地方或者古籍入面可能會有唔同名，又或者唔同嘅製劑因為咁而撞名，呢啲情況會令到整藥嗰陣出現混亂同唔一致，甚至引發中毒風險。Edzard Ernst 總結話：「草藥嘅不良反應喺皮膚科係一個重要但被忽視嘅課題，值得進一步做系統性研究。」 亦有研究指出，中藥入面含有嘅有毒重金屬同埋冇申報嘅西藥成分，可能係一個嚴重嘅健康問題。

已知有潛在危險嘅物質包括烏頭、蟾酥（亞洲蟾蜍嘅分泌物）、蜈蚣粉、斑蝥，同埋某啲真菌。馬兜鈴屬嘅藥材會引起健康問題；附子（Aconitum）亦成日引起中毒反應。蒼耳子（*Xanthium sibiricum*）一定要經過炮製先可以避免毒性。另外，含有何首烏（*Reynoutria multiflora*）、甘草酸、千里光同聚合草嘅產品亦有報稱過會導致肝毒性。有證據顯示白鮮皮、黃芪（北芪）同白芍亦可能具有肝毒性，雖然未有證據證明佢哋會直接造成肝損傷。同一般人嘅認知相反，靈芝提取物如果作為癌症免疫治療嘅輔助劑，似乎亦有潛在毒性。

此外，亦有報告指一啲草藥製品非法摻雜咗西藥，可能引起嚴重不良反應，例如皮質類固醇、保泰松、苯妥英同格列本脲。不過，好多不良反應係因為誤用或者濫用中藥引起嘅。例如，誤用含有麻黃鹼嘅麻黃（Ephedra）膳食補充劑，會導致腸胃問題，甚至因為心肌病而猝死。另外，為咗減肥或者醫性功能障礙而非法加入藥物成分嘅產品，亦係一個大隱憂。喺中國，中草藥亦係導致急性肝衰竭嘅主要原因之一。

大多數嘅中藥都算安全，但有啲就已經證實咗係有問題。有報告顯示，部分產品受藥物或者毒素污染，又或者成分標籤造假。中醫入面用嘅某啲藥材亦可能同西藥產生反應、有副作用，或者對患有特定病症嘅人嚟講係好危險嘅。

## 療效

目前只有極少數嘅臨床試驗被科學標準認為係有足夠嘅研究方法支持。關於療效嘅證明紀錄好缺乏，甚至係完全冇。2016年一項考科藍綜述（Cochrane review）發現，「冇充足證據證明中藥喺緩解更年期相關症狀方面，比起安慰劑或者激素療法更有效或者更冇效」。2012年一項考科藍綜述發現，對於沙士（SARS）病人，結合中藥同西醫治療與純粹用西醫治療相比，喺降低死亡率方面冇分別。2010年一項考科藍綜述發現，並冇足夠嘅有力證據支持傳統中藥對痔瘡止血嘅療效。2008年一項考科藍綜述發現，同非類固醇抗炎藥（NSAID）或口服避孕藥等傳統藥物相比，用中藥緩解經痛（原發性痛經）嘅證據睇落幾有潛力，但呢啲研究成果嘅方法學質量好低。2012年一項考科藍綜述發現，一啲微弱嘅證據顯示某些中藥喺預防同治療流感方面，同抗病毒藥物有類似效果。由於呢啲醫學研究嘅質量太差，冇充足證據去支持，或者否定用中藥醫流感。亦即係話，需要更大規模同更高質量嘅隨機臨床試驗，先至可以確定中藥對流感病人到底有幾有效。2005年一項考科藍綜述發現，雖然單一藥材嘅證據好弱，但有低質量嘅證據顯示某啲中藥對治療急性胰臟炎可能有療效。

## 睇埋
*中藥草藥學
*中藥制藥學
*中藥方劑學
*中草藥列表
*四氣五味

## 引經
田代政

**田代政**（，，）係日本電視演員。佢係因為犯咗偷拍裙底，浴室偷窺等性罪行，同埋濫用藥物等等各式各樣嘅罪行而出名。

## 註腳
* Fallen star's life of voyeurism and vice thrown out the bathroom window
台北

**臺北**（），意思係「臺灣之北」，本來係指台灣北部地區，後來淨係用喺都市上嘅「臺北」。

一般嚟講，**臺北**呢個稱呼跟住時代轉變，而有唔同嘅包含範圍。20世紀初之前，臺北嘅聚落範圍只包含所謂嘅「三市街」──艋舺、大稻埕以及臺北城，即係家下嘅臺北舊城區；即使係1960年代所指嘅「臺北」，依然係狹義稱呼包括大安區，松山區，大同區，信義區，中正區，中山區同埋萬華區在內嘅臺北市舊市區。但係由於舊城區逐漸沒落，商業重心同埋市政核心東移，以及大量來自臺灣中南部嘅外來人口聚居喺周圍衛星市鎮，今日稱**臺北**嘅意義，有時泛指包含臺北市與臺北縣、基隆市在內嘅**大臺北地區**。不過就行政區劃嚟講，「臺北」通常係指臺北市。

**臺北**可以係指：

*臺北市
*新北市，即係以前嘅「臺北縣」
***大臺北地區**，包括臺北市同埋臺北縣
***臺北都會區**，包括臺北市、臺北縣、基隆市同埋桃園市
*北臺灣，即臺灣北部地區，包括基隆市、新北市、臺北市、桃園市、新竹縣、新竹市、苗栗縣以及宜蘭縣。但更常用嘅名係**北台灣**或者**北部**；
*臺北城，又叫**臺北府城**，清朝喺**臺北**建立嘅古城。
愉景灣

**愉景灣**（），係香港大嶼山東北部一個灣，同時係一個低密度住宅區。個灣正名叫**大白灣**（或者就咁叫大白），成個愉景灣住宅區就夾埋隔籬二白灣（二白）、三白灣（三白）同埋四白灣（四白）。愉景灣同香港島西環差約16千米，同2005年開嘅香港迪士尼樂園差兩千米左右。佢南面就係聖母神樂院。家下有1萬4千幾人住，好多外國人，來自30幾個國，而多數係外國人。行政上愉景灣歸離島區。

## 歷史

愉景灣係一間地產公司1970年代後期起嘅，原先設計係喺當地起一個度假屋村，後尾間公司響1970年代金融風暴頂唔住，結果落入手。愉景灣實在好唔方便（當時只有飛翔船），加上租金又貴，所以後來發展商就將淨低度假屋低價公開發售，變成家下海蜂路、海景路一帶低密度住宅區。後尾發展商響高爾夫球場起兩幢樓，再用「低呎價高級享受」作招徠，吸引一批嚮往外國生活形式嘅人來住，愉景灣就咁變成當時留港外國人主要聚居地。隨住政府1990年代搞香港機場核心計劃，愉景灣居住人數大增。發展商就係咁開拓新地，重起埋配套基建，好似去竹篙灣嘅愉景灣隧道，就響2000年5月27號通車，係香港第一條由發展商自己畀錢起嘅行車隧道。家下愉景灣重係發展緊。

2004年，香港政府審計署寫咗份報告，話愉景灣響1977年起嗰時，個發展商香港興業修改過發展大綱，將原本渡假用途改為住宅用途。

## 生活
愉景灣基礎建設差唔多全部係由香港興業發展同管理，好似路、社區設施、水電、燃料等等。政府設施只有消防局、郵局同一間公立學校。

## 設施
愉景灣有唔少設施，好似人造沙灘，四個會所（哥爾夫球會、遊艇會、康樂會、海澄湖畔住客會所），其他設施重包括網球場、壁球場、桌球室、泳池、健身室、桑拿同埋蒸汽浴室等。

## 交通
交通有船有巴士。愉景灣交通服務有限公司喺愉景灣經營十幾條全日嘅區內巴士線，另外有巴士去東涌站、香港國際機場同欣澳站。愉景灣航運服務有限公司就全日經營來回愉景灣同中環嘅小輪。哥爾夫球會同遊艇會都有自己嘅巴士，亦有其他車可以租。

另外有兩條街渡航線經神樂院去坪洲同梅窩。

## 出面網頁
*愉景灣
*愉景灣居民論壇
岩手縣

**岩手縣**（）係日本本州東北地方嘅其中一個縣，係一個農業區。岩手縣嘅面積係日本47個都道府縣入面第二大嘅，只係細過北海道，而人口就有1,229,432。岩手縣北邊係青森縣、西邊係秋田縣、南邊係宮城縣。首府同最大城市係盛岡市。
宮城縣

**宮城縣**係日本本州嘅其中一個縣，喺日本東北部，對住太平洋。

佢嘅最大城市係仙台市。

## 城市
*仙台市
*石卷市
*鹽竈市
*氣仙沼市
*白石市
*名取市
*角田市
*多賀城市
*岩沼市
*登米市
*栗原市
*東松島市
*大崎市
*富谷市
山形縣

**山形縣**係日本本州嘅其中一個縣，屬於山區。

## 城市
*山形市
*米澤市
*鶴岡市
*酒田市
*新庄市
*寒河江市
*上山市
*村山市
*長井市
*天童市
*東根市
*尾花澤市
*南陽市
福島縣

**福島縣**係日本本州嘅一個縣，位於北緯37度至38度之間（同中國嘅山東半島同埋美國嘅三藩市同緯度）。南北距離133km，東西距離166km，總面積13,781平方公里，面積喺日本47個都道府縣之中排第三。

福島縣係2011年日本東北地震嘅主要受災地區。
栃木縣

**栃木縣**，以前又叫做**橡木縣**、**杤木縣**，係日本本州嘅其中一個縣，喺埼玉縣北面，屬於內陸地區。

## 政區

* 市部：宇都宮市、足利市、栃木市、佐野市、鹿沼市、日光市、小山市、真岡市、大田原市、矢板市、那須鹽原市、櫻市、那須烏山市、下野市
* 河內郡：上三川町
* 芳賀郡：益子町、茂木町、市貝町、芳賀町
* 下都賀郡：壬生町、野木町
* 鹽谷郡：鹽谷町、高根澤町
* 那須郡：那須町、那珂川町

## 註

## 參考

## 出面網頁

*栃木縣官方網站
和歌山縣

**和歌山縣**喺日本本州紀伊半島西面，屬近畿地方，首府係和歌山市。

## 出面網頁

* 和歌山縣官方網站
神奈川縣

**神奈川縣**（日文：）係日本本州嘅其中一個縣，喺東京灣，鄰近東京都。

佢嘅人口係全日本第二多，僅次於東京都。佢嘅主要城市有橫濱市、川崎市。而呢個縣嘅政廳係橫濱市。

## 行政劃分
*橫濱市
*川崎市
山口縣

**山口縣**（；）係日本本州嘅其中一個縣，喺本州最西端。由於佢特殊嘅地理位置同埋海流嘅關係，自古以來就同朝鮮半島有頻繁交流。

## 交通
搭飛機由東京羽田機場到山口宇部機場大概要 1 小時 45 分鐘。搭巴士由山口機場到小郡車站大概要 30 分鐘。搭 JR 東海道，山陽新幹線到小郡車站大概要 5 小時 35 分鐘。搭 JR 山口線由小郡車站到山口車站大概要 23 分鐘。由新大阪車站出發大概要 2 小時 30 分鐘。

## 城市
*山口市
*下關市
*萩市
*長門市
廣島縣

**廣島縣**（日文假名：ひろしまけん；羅馬拼音：Hiroshima-ken）係日本一個縣，屬一級行政區。首府廣島市，係中國地方最大都市，亦係日本嘅政令指定都市。

## 地理
佢喺本州西端中國地方，面向瀨戶內海。東面係岡山縣、北面係鳥取縣同島根縣、西面係山口縣、南面係瀨戶內海。

## 經濟
廣島都市圈同備後都市圈係呢個縣嘅工（汽車產業）、商業中心。縣內有豐富嘅海、山等自然資源，農業、漁業興盛，所以有**日本嘅縮圖**嘅稱呼。
島根縣

**島根縣**係日本本州嘅一個縣，喺日本西部，屬於農業地區。據日本古籍《古事記》，島根縣係日本文化發源地之一。
新潟縣

**新潟縣**（潟讀式，；），係日本本州中部嘅縣，首府係新潟市。「潟」喺中文不時寫錯做「瀉」。

## 地理
* **隔籬[[都道府縣|縣]]**：山形縣、福島縣、群馬縣、長野縣、富山縣
* **山脈**：越後山脈、三國山脈、朝日山地、飯豐山地、櫛形山脈
* **山**：妙高山、八海山、卷機山、兔岳、金城山、坂戶山、彌彥山、魚沼駒岳、金北山、燒山（新潟縣）、米山、苗場山、小蓮華山
* **平原**：越後平原、高田平原（頸城平原）、刈羽平原、國仲平原
* **河川**：信濃川、阿賀野川、澀海川、魚野川、宇田澤川、三國川、水無川、佐梨川、大源太川、荒川、三面川、關川、姫川、國府川、五十嵐川、鯖石川、鵜川
* **湖泊、池、[[潟湖]]**：加茂湖、福島潟、鳥屋野潟、佐潟、瓢湖、奧只見水庫、三國川水庫
* **離島**：佐渡島、粟島

### 城市
* 新潟市
* 長岡市
* 三條市
* 柏崎市
* 新發田市
* 小千谷市
* 加茂市
* 十日町市
* 見附市
* 村上市
* 燕市
* 妙高市
* 五泉市
* 上越市
* 阿賀野市
* 佐渡市
* 魚沼市
* 南魚沼市
* 胎內市

### 町村
* 北蒲原郡
** 聖籠町

* 西蒲原郡
** 彌彥村

* 南蒲原郡
** 田上町

* 東蒲原郡
** 阿賀町

* 三島郡
** 出雲崎町

* 北魚沼郡
** 川口町

* 南魚沼郡
** 湯澤町

* 中魚沼郡
** 津南町

* 刈羽郡
** 刈羽村

* 岩船郡
** 關川村
** 荒川町
** 神林村
** 朝日村
** 山北町
** 粟島浦村

## 氣候
氣温，降雨量，濕度，日照時間（1971-2000）

## 歷史
* 新潟縣係高志國（越）一部份、喺7世紀末高志國分割成越前國、越中國、越後國三個國。
* 1860年1月1號 - 基於日美修好通商條約、新潟港開港。
* 1978年 - 北陸自動車道部分開通（新潟市（當時為黑埼町）～長岡市）。
* 1982年11月15號 - 上越新幹線預定開通（新潟～大宮）。
* 1985年3月 - 上越新幹線開通至上野站。
* 1985年10月 - 關越自動車道全線開通。
* 1988年 - 北陸自動車道全線開通。
* 1991年 - 上越新幹線開通至東京站。
* 1997年 - 磐越自動車道全線開通。
* 1999年10月30號 - 上信越自動車道全線開通。
* 2002年5月 - 日本海東北自動車道新潟空港交流道～聖籠新發田交流道間開通。

## 人口
根據1888年嘅統計http://www.hrr.mlit.go.jp/library/hokuriku2003/s1/1-06/01jinkou/03meiji/03meiji.html，大約有166萬人，係繼東京、大阪之後，日本人口第一多數嘅行政區域（→行政區人口一覽、參考http://www.hrr.mlit.go.jp/library/hokuriku2003/s1/1-06/01jinkou/03meiji/03meiji.html）。而家就大約有241萬人，排名第14位。

## 經濟
### 農業
新潟縣主要係農業區，專門種稻。佢嘅稻米產量係全日本第二位，差過北海道。佢最好嘅米係新潟越光米（コシヒカリ）。啲日本人話係日本最好嘅。因為咁，同稻米相關嘅米菓（煎餅、菓子等等）生産量亦係日本第一。而日本酒則僅次於兵庫縣、京都府，係日本第三位。

新潟縣長岡市嘅山古志村、魚沼村等等二十幾條村，係日本錦鯉嘅發源地。

### 工業
新潟主要工業產品包括：金屬器具、編織品等等。

## 註


## 出面網頁
* 新潟縣官方網站：（日文）、（繁體中文）、（簡體中文）
靜岡縣

**靜岡縣**（、）係日本位於本州中部嘅一個縣，縣廳位於靜岡市。目前靜岡縣嘅知事係鈴木康友。

佢係日本人口第十大縣。縣內有兩個政令指定都市濱松市同靜岡市。靜岡縣喺歷史上被分為伊豆、駿河同遠江三個令制國。

## 概況
靜岡縣大致位於日本本州嘅中間，面對太平洋。東西頭尾相距 155 公里；南北兩頭相距 118 公里。總面積 7779 平方公里。

靜岡縣東西方呈長方形，沿住遠州灘、駿河灣同相模灣伸廷開去，處於約 500 公里長嘅海岸線，北面重有 3000 米高嘅山岳圍住。北部山區幾條河聚成咗富士川、大井川同天龍川等大河，縱貫縣內。

靜岡縣四季分明。除咗北部山區之外，總括嚟講係海洋性氣候，就算係冬天時喺平原地區都好少會落雪。

## 交通
靜岡縣位於日本東西交通嘅交滙點，自古以嚟都係日本嘅主要交通要道。今時今日喺交通上嘅重要性有增無減，東海道新幹線、東名高速公路係日本交通嘅大動脈。

靜岡機場同第二東名高速公路起緊，今後靜岡縣嘅交通將會進一步得到發展。

## 出面網頁

* 基本介紹
* 交通概況
* 靜岡縣官方網頁
鳥取縣

**鳥取縣**喺日本本州向日本海嘅一邊，屬中國地方嘅山陰地方，縣都係鳥取市。

## 觀光
鳥取沙丘係日本最大嘅沙丘，有16公里長，2.4公里闊，高低落差達90公尺。

## 名人
*青山剛昌（喺大榮町由良宿，即依家嘅北榮町由良宿出世）

## 出面網頁
* 鳥取縣官方網站
* 鳥取県観光案内
石川縣

**石川縣**（）係日本本州嘅其中一個縣。

2024年1月1號，石川縣嘅能登半島發生7.6級地震。
埼玉縣

**埼玉縣**（；）係日本本州關東地方嘅其中一個縣，南面係東京都，東面係千葉縣，佢同關東地方除咗神奈川縣以外嘅一都四縣都有接壤。而且佢都同中部地方嘅長野縣同山梨縣接壤。

埼玉縣由於喺全日本甚至全亞洲最繁華嘅商業區東京都隔籬，所以自從近代以嚟，埼玉縣都有大量嘅居民去東京返工，所以佢亦畀人叫做睡城（日文：ベッドタウン），意思即係呢個地方好多人去大都市返工，只係返嚟呢度瞓覺，亦可以叫做衛星城市。

成個縣人口有7百萬人，係全日本排名第五多嘅都道府縣。

## 行政劃分
千葉縣

**千葉縣**係日本本州嘅其中一個縣，就喺東京都隔離，屬於日本嘅範圍。

因為有好大片平地，可以用嚟起屋，千葉縣一直以嚟畀東京人當做住宅區看待。好多千葉縣嘅居民，都係喺東京都做嘢嘅人。而好多東京嘅大型建築，例如成田國際機場同埋幕張展覽館，都係喺千葉縣境內。

沿岸就有一大堆工廠，主要都係製鐵同煉油。

## 行政劃分
* 中央區
* 花見川區
* 稻毛區
* 若葉區
* 綠區
* 美濱區

## 交通
*成田國際機場

## 拎

* 官方網站
李雲迪

**李雲迪**（），原名**李希熙**，係中國鋼琴家。佢喺重慶出世，籍貫雲南省昆明市，曾經喺深圳藝術學校讀書。

2000年10月，李雲迪喺第14屆蕭邦國際鋼琴比賽嗰度攞到第一名，係嗰個比賽史上最後生嘅第一名。佢之後攞過波蘭嘅「榮耀藝術」勳章同埋「蕭邦護照」，又得到「榮耀藝術」獎章。

2006年，李雲迪透過優秀人才入境計劃，申請喺香港定居，同年11月批咗，做咗香港居民。

2021年10月21號，李雲迪因為嫖娼而畀北京市朝陽區公安分局拉左，畀佢「違法賣淫」29歲嘅女人陳某卉亦畀人查到，呢單案依家仲調查緊，李雲迪目前已經認罪。消息一傳出，佢嘅影視同演藝作品都大受影響，中國音樂家協會亦取消咗佢嘅會員資格。網傳係同吳亦凡有關，但消息未經當事人證實。

## 攷

## 出面網頁

類:香港鍵盤手
愛知縣

**愛知縣**（；）係日本本州嘅其中一個縣。首府係名古屋市。

## 歷史
愛知縣喺古代其實係由尾張國、三河國同穗國呢三個地方所組成。後來尾張同穗國喺大化改革中合二為一。1871年，日本實行廢藩置縣，除咗知多郡外嘅尾張成為咗名古屋縣，而三河就同知多合併成額田縣。

名古屋縣喺1872年4月改名叫做愛知縣；之後再喺同年嘅11月27號同額田縣合併成今日嘅愛知縣。

## 地理
愛知縣位於日本群島中央，向南可以經三河灣同伊勢灣去到太平洋。東面同靜岡縣接鄰；東北面係長野縣；北面係岐阜縣；西面就係三重縣。縣嘅東西面相距 106 公里，南北面相距 94 公里；成個縣總面積係 5153.81 平方公里，大約佔全日本面積嘅 1.36 ％。最高點係海拔高 1415 公尺嘅茶臼山。

## 行政區劃
轄下一共有 35 市 10 郡 26 町 2 村

**尾張地方**
* 名古屋市：千種區、東區、北區、西區、中村區、中區、昭和區、瑞穗區、熱田區、中川區、港區、南區、守山區、綠區、名東區、天白區
* 愛西市、一宮市、稻澤市、犬山市、岩倉市、大府市、尾張旭市、春日井市、清須市、江南市、小牧市、瀨戶市、知多市、津島市、東海市、常滑市、豐明市、日進市、半田市、北名古屋市、彌富市
* 愛知郡：東鄉町、長久手町
* 海部郡：大治町、蟹江町、七寶町、甚目寺町、美和町、飛島村
* 西春日井郡：豐山町、春日町
* 丹羽郡：大口町、扶桑町
* 知多郡：阿久比町、武豐町、東浦町、南知多町、美濱町

**西三河地方**
* 安城市、岡崎市、刈谷市、高濱市、知立市、豐田市、西尾市、碧南市
* 幡豆郡：一色町、吉良町、幡豆町
* 額田郡：幸田町、西加茂郡、三好町

**東三河地方**
* 豐橋市、豐川市、蒲郡市、田原市、新城市
* 北設樂郡：設樂町、東榮町、豐根村
* 寶飯郡：音羽町、小坂井町、御津町

## 經濟

 
愛知縣係日本少數以工業為經濟主導嘅縣。好似以豐田汽車為首嘅呢類工業係縣內就有唔少。豐田汽車係1937年成立，汽車產業發展使高度經濟成長期以降以後，成為咗一門發達嘅產業。

### 產業
縣內總生產喺2004年有 34 兆 6503 億日圓，佔日本國內生產總值嘅 7 %。
* 汽車工業
* 飛機生產

### 經濟界

#### 過去的「五攝家」
**[[五攝家]]**係以愛知縣名古屋市為根據地的中部圈財界嘅一群名門企業，包括有舊伊藤財閥系企業嘅東海銀行同松坂屋、基建企業嘅名古屋鐵道、日本中部電力同東邦燃氣五家商社所構成。曾經獨佔中部經濟聯合會（簡稱「中經聯」）、名古屋商工會議所（名商）等經濟團體嘅代表，名古屋觀光酒店及名古屋波士頓美術館等主導負責的企業。

## 人口
愛知縣嘅人口喺所有都道府縣之中排第四，有 7146518 人（2003年5月1號）。喺縣內咁多個市町村入面，名古屋市嘅人口最多，有 2190549 人；人口最少嘅係富山村，只係得 212 人。

## 交通
過去愛知縣嘅交通主要係依靠火車嚟連接。但係自從中部國際機埸開咗之後，對外嘅交通就大大咁改善咗。由名铁名古屋站搭火車到中部國際機埸只係需要半粒鐘。

## 文化
* 2005年日本國際博覽會 (EXPO 2005) 由2005年3月25號到9月25號喺瀨戶市同長久手町舉行。

## 旅遊
* 名古屋城
* 犬山城
* 豐田博物館
* 博物館明治村
* 熱田神宮

## 出面網頁
* 愛知縣官方網站
* 愛知縣旅遊協會
越位 (足球)

**越位**（Offside），俗稱「恰西」，係足球比賽一種規則。佢規範進攻一方嘅球員，使到佢哋唔可以用一啲簡單而唔公平嘅攻勢做成入波。

__notoc__

## 定義

越位位置嘅定義：當
* 一位（或多位）攻方球員處身喺對方半場裏面，而對方底線同呢個（幾個）攻方球員之間係冇、或者只有一位守方球員（通常係守門員，亦包括所有守方嘅球員），而當時個波重喺呢個攻方球員同守方嘅底線之間。
我哋就話佢（佢哋）身處越位位置。（最前攻方球員同守方最後第二名球員平排就唔算）

越位（犯規）嘅定義：當
* 一位後面嘅攻方球員明顯向最前方傳波瞬間，或向對方龍門射波嘅一剎那（角球、龍門球或界外球唔算），另一位參與進攻（Involved in active play）嘅攻方球員處於越位位置；
我哋就話呢位參與進攻嘅攻方球員喺呢一刻係干犯咗**越位**規則。（如下圖所示）

而如果除咗守方守門員之外嘅所有球員都喺中場線嘅另一邊，咁就算傳波時接應嘅攻方球員身處於守門員與對方後衛之間都好，越位係唔會成立，攻方係可以接應來球而作出長驅直進嘅攻擊（如下圖所示）

## 裁定
基本上睇越位通常係依靠企喺球場兩邊嘅助理球証（俗稱「旁証」）幫手，靠助理球証嘅肉眼，加埋當時所睇到嘅主觀情況嚟裁判有冇越位。喺以前嚟講，若果一發現有球員越位，即係有球員喺越位位置時後場向前傳波嘅一剎那，助理球証會即刻高舉黃旗（或黃紅格仔旗）向主裁示意，主球証亦會立即吹哨吹停賽事，並判畀守方自由球。及後為咗唔想影響一場球賽嘅流暢度，於2005年7月，《國際足球聯合理事會》所頒佈嘅最新規則第十一條，修訂咗對於越位犯規時需要舉旗同吹唔吹停嘅新指引，修訂為如果越位情況發生，各球証要先根據以下情況至舉旗同吹罰，就係：當干犯越位嘅攻方球員
* 當一接觸到或仍然繼續追逐由後面隊友喺越位發生一刻傳嚟嘅波；或
* 雖然冇接觸到由後面隊友喺越位瞬間傳嚟嘅波，但係佢有刻意嘅動作去阻擋或干擾到對方球員防守，從而畀攻方其他隊友穿過並發動進攻、或得到進攻益處；或
* 接觸到由龍門框或任何球員無意識所反彈嚟嘅波而從中得到進攻益處。

於是就有當越位發生咗，但助理球証並唔需要舉旗、或主球証並唔使吹停比賽嘅情況，例如：
* 對方球員已經攞返控球權，包括守門員接實咗個波、或已被守方大腳清走個波去相反方向……等；
* 干犯越位嘅攻方球員明顯冇意思去接觸個波，就算嗰時後上有另一位冇越位嘅攻方球員殺上接應咗個波並發動進攻，因為呢個後上球員冇越位，球証係冇需要吹停比賽，甚至之前犯咗越位嘅攻方球員亦可以重新參與進攻，只要佢曾經回撤返去冇越位嘅位置。
……等。

不過到今日為止，判斷越位及判罰仍然出現好多嘅爭議，例如：
* 助理球証嘅錯誤判斷：剎那間嘅事，對於要喺半條邊線上走上走落嘅兩位旁証，橫跨球場呢條直線上嘅嘢，會因視角問題，同發生喺電光火石間，好易會睇錯同睇漏；
* 當時嗰位越位嘅進攻球員冇真係刻意干擾對方防守（從而畀後上嘅隊友進攻）；
* 喺助理球証根據以上新指引而未落實越位成立（即未有舉旗示意）之前，越位球員遭到對方球員蓄意侵犯，咁主球証應該當機立斷吹罰對方侵犯而判罰球畀攻方？定抑或先咨詢旁証意見，問過有冇越位情況先至判罰呢？
……等，呢啲新指引所帶嚟嘅問題，亦造成唔同球証有唔同嘅吹罰準則，令賽事同賽事之間嘅判罰出現參差情況。

## 判罰
當發現有球員越位而旁証舉旗示意，而當時嘅形勢係對守方不利嘅話，主球証就會吹哨吹停賽事，向攻方球隊作出判罰；一般嚟講係會畀返個間接自由球守方，發球點就會喺返越位發生嘅地點。

如果當時旁証發現有球員越位而舉旗示意，但因為睇到越位嘅攻方球員已經冇意思去接應個傳球，冇咗對守方球隊嘅威脅，咁主球証可以喺唔影響球賽嘅流程下而繼續賽事（呢個亦係有爭議嘅灰色地帶之一，不過既然可以將個控球權攞返，作為守方球員好多都唔介意球証冇吹停場賽事）。

## 越位陷阱
越位亦都可以係防守戰術嘅一種，稱之為「越位陷阱」（俗稱「裝越位」、「裝恰西」）；如果發現有敵方球員向自己方向開始進攻，個波將傳未傳之際又發現有敵方球員突然衝前想長驅直進殺入己陣，咁班後衞就會全軍向反方向移動令到個衝前嘅球員身處越位位置，當傳球嘅球員一開始傳球，嗰個衝前球員自然就會因為越位而被判罰，術語叫做「跌入越位陷阱」。

不過有時因為時間嘅判斷出現錯誤，守方球員可能會因為唔可以及時裝越位而俾對手有機可乘，最終做成險象甚至俾人入波，呢吓就被稱之為「突破越位陷阱」嘞。

## 參考
* P.34, <<Laws of the Game 2004>>, FIFA, Zurich
香港報紙一覽

呢個係香港報紙嘅一覽，個列表只計定期出印刷版嘅綜合內容報紙。

## 中文報刊

## 英文報刊

## 免費報刊

## 已經停刊嘅中文報刊（近代）
*香港時報
*快報
*華僑日報
*華僑晚報
*星島晚報
*香港日報
*明報晚報
*工商日報
*工商晚報
*香港夜報
*新午報
*田豐日報
*新晚報
*天天日報
*今天日報
*A報
*公正報
*華字日報
*循環日報
*香港轅門報
*現代日報
*晶報
*星報
*新報
*太陽報
*亞洲時報在線
*蘋果日報

## 已經停刊嘅英文報刊（近代）
* 英文星報
* HKIMAIL
* 東快訊（東方快訊）

## 已經停刊嘅免費報刊（近代）
*地區星報，香港18區活動宣傳報
*Take Me Home，《香港經濟日報》屬下嘅區報，2011年7月停刊
*爽報，2011年9月19號正式發行，2013年10月停刊
*新晚報
*好報，2012年11月30號正式發行
*快線周報，其實係頭條日報嘅星期六版
*都市日報
*星島地區報，2018年8月18號出咗最後一期

## 睇埋
*中國大陸報紙一覽
*台灣報紙一覽
*澳門報紙一覽
成報

**《成報》**，係份香港中文綜合性報章，創辦人之首係何文法。《成報》曾經係香港最暢銷嘅三大報章之一，但自從1995年蘋果日報創刊，掀起香港報業大戰，報章銷量走下坡，易過幾次手，屢次陷入財務危機。

自從成立，《成報》立場長期維持温和親中共。

由2016年8月開始，變成對中共唔同派别分别極為支持或者大力反對，而有好多次，佢用頭版「漢江泄」評論文章係咁指摘梁振英傍中聯辦，稱梁係「港獨之父」，成為反梁陣營嘅橋頭堡。

2017年，隨住林鄭月娥上台，成報嘅反梁路線逐漸消失，不過，就開始形成咗反林鄭路線。

家陣，《成報》已經成為激進反中共傳媒。

## 老闆
*1939年至2000年：何文法
*2000年至2003年：陳國強（東方魅力）
*2003年至2004年：吳征（陽光文化）
*2004年至2008年：覃輝（星美）
*2008年至2014年：楊家誠
*2014年到依家：谷卓恆

## 出面網頁
* 成報
* 2006年4月21號 '''成報'''社長總編輯宣佈辭職
* 2006年4月29號 《成報》集體請假員工促公司交代財政情況 - 港聞 星島日報 
* 何文法長女何卓慧談當年易手原因
* “殼王”錦興集團（#0275）主席陳國強投資《成報》兩年多以來蝕4億至5億，2003年初，作價1億元售予“陽光文化” 
*香港《成報》易主的背後

## 參考料
# 成報欠薪判罰22.8萬
# 《餘資8萬 成報求減欠薪罰款》，原載《明報》。2007年10月17號 http://www.mingpaovan.com/htm/News/20071017/HK-gea1.htm 
# 《成報欠薪罰款不變 須年底清繳》，原載香港《文匯報》。2007年10月31號 http://paper.wenweipo.com/2007/10/31/HK0710310036.htm 
# 《成報被馬評人申請清盤》，原載《明報》。2008年1月17號
# http://www.rthk.org.hk/rthk/news/expressnews/20080120/news_20080120_55_462302.htm 
# http://www.rthk.org.hk/rthk/news/expressnews/20080408/news_20080408_55_480911.htm 
# http://www.rthk.org.hk/rthk/news/expressnews/20080318/news_20080318_55_476268.htm 
# http://www.hkatvnews.com/v3/share_out/_content/2008/04/01/atvnews_116172.html 
# 積金局決定暫不申請成報清盤 
# 《楊家誠：有意收購成報 英超伯明罕大股東 指港少一份報章可惜》，原載《明報》。2008年4月18號
# 涉未付64萬購紙費 《成報》遭兩公司申請清盤《蘋果日報》。2008年4月18號
# 成報3個月內 兩被申請清盤，原載《明報》。2008年4月20號
# 還清紙品公司債項 成報遭申請清盤撤銷《明報》。2008年7月1號
# 成報再欠供款 積金局：將罰款 資方稱人事調動 承諾周內續供
# 成報遭廣告公司 申請清盤香港電台。2008年10月8號
# 成報拖林超榮18萬元稿費。林超榮申成報破產。星島日報。2008年10月9號
水星街

**水星街**係香港嘅一條街道，位於香港島北角炮台山，兩端連接電氣道同埋英皇道。水星街同埋旁邊嘅木星街係姐妹街道。
天后 (香港)

**天后**位於香港島銅鑼灣東岸，地區行政上係屬於灣仔區。1985年5月31日，香港地鐵通車，並喺銅鑼灣東岸設一個車站，根據附近嘅香港法定古蹟銅鑼灣天后廟而命名為「天后站」。從此之後，香港人普遍叫嗰區做天后區。

## 地理位置
天后係因地鐵站而生嘅通俗分區，每個人嘅定義都唔同，一般係指天后站周圍嘅建築，包括銅鑼灣街坊福利會、皇仁書院等，不過有人會叫到好遠，好似天后廟道上面離天后站好遠嘅地方。

## 著名地點
*維多利亞公園
*柏景臺
*皇仁書院

## 交通
### 主要交通幹道
*東區走廊
*英皇道

### 公共交通
* 地鐵
** ：天后站
* 電車
* 巴士
** 新巴：2、2A、2X、8、8P、15B、18、18P、19、23、25、38、42、63、65、81、N8、N8P
** 城巴：8X、10、25A、25C、77、99、A11、E11、N8X、R11
** 過海隧道巴士：102、103、106、110、112、116、170、307、601、603、619、671、680、680A、681、681P、690、914、948、968、N102、N122、N170、N619、N680、N691、N968
* 小巴
** 綠色專線小巴
*** 25、39M、69
** 紅色公共小巴
*** 銅鑼灣－筲箕灣

## 參閱
* 東區
* 銅鑼灣
* 炮台山
* 北角

## 連出去
*丁新豹博士：紅香爐天后廟和「香港」名字的由來
木星街

**木星街**係香港嘅一條街道，位於香港島北角嘅炮台山，兩端連接蜆殼街同埋英皇道。木星街同埋旁邊嘅水星街係姐妹街道。
油炸鬼

**油炸鬼**，係唐人油器，傳統民間小食，佢查實係一種油炸嘅麪粉團。

## 名
廣東話通行以外，亦叫佢**油條**。

油炸鬼原本係叫做**油炸檜**；*檜*即係宋朝嗰陣一個被公認為奸相嘅秦檜；而**油炸檜**就係後人因為勁憎呢個奸相曾經設計陷害忠臣岳飛，恨佢做禍國殃民嘅事，於是創作呢種民間小食嚟發洩，寓意秦檜同佢老婆死咗之後除咗希望佢哋落地獄之外，重要俾閰羅王放佢哋落滾油度炸嚟懲罰佢。由於係咒佢哋兩公婆，所以油炸鬼一定係好似有兩條嗤埋咁樣。

後來呢隻嘢食嘅名喺歷史上一路流傳，演變成今時今日嘅油炸鬼。而油炸鬼係外國亦俾人叫做Chinese Donut（中國冬甩），因為佢同冬甩一樣都係炸嘢。

另一種講法係油條傳到落福建，閩南話叫做「油炸粿」或「油押粿」，廣東人聽到就直接叫做「油炸鬼」（油炸鬼同油押粿同音，就如炒粿條變成炒鬼刁或炒貴刁）。

## 造法
佢嘅製法亦都好簡單，只係將小塊麪粉團拉長，中間用刀背微微咁印一吓（等佢炸完後好似有兩條嗤埋咁），跟住放入滾油度炸，炸至麪粉團漲起，色澤變成金黃，形狀變到好似一段脛骨咁，就可以撈起上架擺賣。油炸鬼有時會同粥一齊食。

## 睇埋
* 炸兩
* 煎堆
* 牛脷酥
油器

**油器**係一種同大油炸食品統稱，喺一啲粥店裡面好常會見到。

常見嘅油器諸如：油炸鬼、牛脷酥、煎堆……咁。

## 睇埋
* 天婦羅
* 油炸麵食
* 耳朵眼炸糕
* 焦圈
* 煎堆
* 油角
* 油炸鬼
* 油炸糕
* 炸糕
* 大餅包小餅
* 天婦羅
* 油條
* 油餅
* 炸甜麵團
* 牛脷酥
* 甜甜圈
* 蛋散
* 西班牙油條